Khesari yadav meeting with samajwadi party chief akhilesh yadav news in bhojpuri\nKhesari yadav meeting with samajwadi party chief akhilesh yadav news in bhojpuri\nBhojpuri: का मनोज तिवारी के चेला खेसारी यूपी चुनाव में अखिलेश के साइकिल पर चलिहन?\nअब सवाल ई बा कि आवे वाला विधानसभा चुनाव में केकर डंका बाजि, के बाजी जीती और के हारी...\nBikram Singh Lucknow, 23 June 2021 ( Updated 23, June, 2021 11:55 AM IST )\nका यूपी चुनाव खातिर अखाडा तैयार बा अब जब समाजवादी पार्टी के अध्यक्ष अखिलेश यादव भोजपुरी सुपरस्टार खेसारी लाल यादव से भेंट मुलाकात कइले ह एकर कईगो मायना निकालल जाता.. ये मुलाकात के सियासती मंच पर भाजपा के भोजपुरी सुपरस्टार लोग से मुकाबला खातिर सपा के रणनीति मानल जाता.\nभाजपा में मनोज तिवारी के बाद रवि किशन सांसद बाड़े एकरा साथे साथे सपा अध्यक्ष अखिलेश यादव के खिलाफ वर्ष 2019 के लोकसभा चुनाव में आजमगढ़ से भाजपा के टिकट पर दिनेश लाल यादव निरहुआ ताल ठोंक चुकल बाड़न. इंट्रेस्टिंग बात इहो बा की निरहुआ के भाई बिरहा सम्राट के नाम से मशहूर विजय लाल यादव भी सपा में बाड़न.\nचुनाव से पहिले सपा सांस्कृतिक प्रकोष्ठ के भी गठन क ले ले बिया . ये प्रकोष्ठ में जिला दर जिला गीत संगीत में रुचि रखे वाला लोग के जोड़ल जा रहल बा . सप्ताह भर पहिले गोरखपुर के भोजपुरी फिल्म अभिनेत्री काजल निषाद के अखिलेश यादव से मुलाकात भइल रहे . चर्चा इहो बा की काजल जल्दिए सपा के सदस्यता लिहन.\nअब सवाल ई बा कि आवे वाला विधानसभा चुनाव में केकर डंका बाजि, के बाजी जीती और के हारी... अब लड़ाई का निरहुआ बनाम खेसारी होई? जबकि ई सभे जानता कि निरहुआ अउर खेसारी जिगरी दोस्त ह लोग, एकरा साथे-साथे खेसारी आपन बड़ भाई आ गारजियन मनोज तिवारी के माने लन. त का इहो सकेला आवे वाला दिन में मनोज तिवारी खेसारी यादव के मना लेस आ खेसारी अखिलेश यादव के आवे वाला चुनाव में साथ छोड़ देस.\nजनसंघ के संस्थापक डॉ. श्यामा प्रसाद मुखर्जी की पुण्यतिथि पर पीएम ने दी श्रद्धांजलि\nDeepakshi 23 Jun 2021\n4 राज्‍यों में फैला कोरोना का जानलेवा डेल्‍टा प्‍लस वैरिएंट, सरकार की क्या है तैयारी?\nAsna 23 Jun 2021\n23 साल के अफगानी क्रिकेटर ने मचाया धमाल, फैंस ने कहा पाकिस्तान के लिए खेलिए\nJyothi 23 Jun 2021\nभारत में कोरोना के केस हुए3करोड़ से पार, 50 दिन में 1 करोड़ मामले आए सामने


दिल्ली में मनावल गइल भिखारी ठाकुर के पुण्य तिथि – Anjoria\nखबर भोजपुरिया लाल सभा समारोह सरोकार\nदिल्ली में मनावल गइल भिखारी ठाकुर के पुण्य तिथि\nJul 13, 2012 भिखारी ठाकुर\nभोजपुरी के शेक्सपीयर के नाम से मशहूर लोक कलाकार भिखारी ठाकुर अपना जमाना में जवना सामाजिक बुराईयन का खिलाफ लड़ाई लड़लन ऊ समस्या आ सामाजिक बुराई कमोवेश आजुओ समाज में मौजूद बा. भिखारी ठाकुर के नाटकन में नशाखोरी, धर्मिक पाखण्ड, संयुक्त परिवार बिखरे के त्रासदी, बेटी बेचे के कुप्रथा, नारी पर अत्याचार वगैरह का खिलाफ आवाज बुलंद कइले रहन. जरूरत बा कि आजुओ भिखारी ठाकुर के विचार अपना के देश आ समाज के सही दिशा दिहल जाव. अइसने राय रखलन आधुनिक साहित्य पत्रिका के संपादक आ विश्व हिंदी साहित्य परिषद् के अध्यक्ष आशीष कंध्वे जे दिल्ली में बिहारी खबर का कार्यालय में आयोजित भिखारी ठाकुर पुण्य स्मृति का कार्यक्रम के अध्यक्षता करत कहलन.\nभिखारी ठाकुर मेमोरियल ट्रस्ट, चैतन्य भारत न्यास, अउर बिहारी हेल्प लाइन के मिलल जुलल आयोजन में ‘भिखारी ठाकुर लोक भाषा पुस्तकालय’ के विधिवत शुरूआत कइल गइल. पुस्तक संस्कृति आंदोलन के प्रणेता आ रामधारी सिंह दिनकर न्यास के अध्यक्ष नीरज कुमार पुस्तकालय के उद्घाटन करत कहलन कि देश भर में पुस्तकालय आंदोलन चलावे के मकसद ई बतावल बा कि आदमी के शराब ना किताब चाहीं. नीरज कुमार पुस्तकालय ला हर संभव मदद करे के भरोसा दिहलन.\nभोजपुरी जिनगी के संपादक संतोष पटेल अपना कविता के माध्यम से भिखारी ठाकुर के श्रद्धांजलि दिहलन आ पुस्तकालय आंदोलन के माध्यम से राष्ट्रीय चेतना जगावे पर जोर दिहलन. आर.टी.आई. कार्यकर्ता सत्येन्द्र उपाध्याय कहलन कि भिखारी ठाकुर के विचार जन-जन तक पहुंचावे के जरूरत बा. ऊ दिल्ली के कवनो सड़क के नाम भिखारी ठाकुर के नाम पर राखे के मांग कइलन.\nभिखारी ठाकुर मेमोरियल ट्रस्ट के सचिव लोकगायक गजाधर ठाकुर अगिला छह महीना ले भिखारी ठाकुर लोक उत्सव के आयोजन के जानकारी दिहलन. ज्ञान गंगोत्री संस्था के अध्यक्ष भाई बी.के. सिंह गोहार लगवलन कि भिखारी ठाकुर पुस्तकालय में अधिका से अधिका पुस्तक दान दिहल जाव. बिहारी हेल्प लाईन आ बिहारी खबर के संस्थापक अश्वनी कुमार पुस्तकालय ला 51 सौ रुपये के सहयोग दिहलन आ बिहार के छपरा में भिखारी ठाकुर लोककला संग्रहालय स्थापित करे खातिर फाउंडेशन के जमीन दान देबे के एलान कइलन.\nएह कार्यक्रम में बिहारी खबर के संवाददाता संतोष सिंह, नीलांजन बनर्जी, श्रीकृष्णा गिरी, उज्जवल कुमार मंडल आ बब्लु कुमार वगैरह लोग शामिल भइल. कार्यक्रम के संयोजन आ संचालन मुन्ना पाठक कइलन.\n(ईमेल से मिलल खबर)\nजमीनी हक़ीकत से बेख़बर बा भोजपुरी सिनेमा\nभोजपुरी का सेवा में दसवाँ साल


इंडिया समाचार – पृष्ठ 3\nजिलाधिकारी श्री संजीव सिंह ने कलेक्ट्रेट में ध्वजारोहण कर राष्ट्रगान गाया गया । जिलाधिकारी, स्वतंत्रता संग्राम सेनानी श्री विश्वनाथ खन्ना, … पढ़ना जारी रखें गांधी मैदान में जिलाधिकारी ने स्वतंत्रता संग्राम सेनानी द्वारा नीम का पौधा रोपा\nजंगलों में सज रही जुवा की फडे, पुलिस अंजान फतेहपुर के खागा क्षेत्र मे सूबे की योगी सरकार की धमक … पढ़ना जारी रखें\nआपदा की घड़ी में भी परिवार नियोजन पर पूरा जोरमुख्य बातें — 11 जुलाई को मनाया जाएगा विश्व जनसँख्या दिवस … पढ़ना जारी रखें आपदा की घड़ी में भी परिवार नियोजन पर पूरा जोर\nएक सप्ताह से अधिक समय बीतनें के बावजूद पुलिस चोरी के खुलासे में नाकाम ?\nएक सप्ताह से अधिक समय बीतनें के बावजूद पुलिस चोरी के खुलासे में नाकाम ? 151 के सहारे चल रहे … पढ़ना जारी रखें एक सप्ताह से अधिक समय बीतनें के बावजूद पुलिस चोरी के खुलासे में नाकाम ?\nफतेहपुर मे वृक्षारोपण महोत्सव-2020 के अंतर्गत फतेहपुर में प्रमुख सचिव, पशुपालन एवं दुग्ध विकास, उ0प्र0 शासन, श्री भुवनेश कुमार, विशेष … पढ़ना जारी रखें प्रमुख सचिव, पशुपालन एवं दुग्ध विकास, उ0प्र0 शासन, श्री भुवनेश कुमार, विशेष सचिव पशुपालन एवं दुग्ध विकास, उ0प्र0 शासन,द्वारा किया वृक्षारोपण\nबालू लदे ट्रक और ट्रैक्टर के आवागमन से पूरामुफ्ती से मनौरी चायल सड़क तालाब में तबदील,———— कौशाम्बी के पूरामुफ्ती मे … पढ़ना जारी रखें बालू लदे ट्रक और ट्रैक्टर के आवागमन से पूरामुफ्ती से मनौरी चायल सड़क तालाब में तबदील,——–\nउद्योग व्यापार मण्डल उत्तर प्रदेश के संस्थापक अध्यक्ष किशन मेहरोत्रा ने संगठन की ट्रेड इकाई का किया विस्तार\nउद्योग व्यापार मण्डल उत्तर प्रदेश के संस्थापक अध्यक्ष किशन मेहरोत्रा ने संगठन की ट्रेड इकाई का विस्तार करते ,,इलेक्ट्रिक इलेक्ट्रॉनिक … पढ़ना जारी रखें उद्योग व्यापार मण्डल उत्तर प्रदेश के संस्थापक अध्यक्ष किशन मेहरोत्रा ने संगठन की ट्रेड इकाई का किया विस्तार


Nibandh निकुंज Ke Sampaadak Kaun Hai - निबंध निकुंज के संपादक कौन है-61147\nनिबंध निकुंज के संपादक कौन है\nNibandh निकुंज Ke Sampaadak Kaun Hai\nPradeep Chawla on 10-10-2018\nविवेकी राय (19 नवंबर 1924 - 22 नवंबर 2016) हिंदी आ भोजपुरी का साहित्यकार आ आलोचक रहलें। ऊ मूल रूप से ग़ाजीपुर की सोनवानी गाँव क रहेवाला रहलें। राय 50 गो से अधिका पुस्तकन क रचना कइ चुकल रहलन आ ऊ , कथा साहित्य आ कविता बिधा के लेखक रहलें। उनकरी रचना में गंवई मन आ मिज़ाज़ क झलक मिलेला। गाँव की माटी क सोन्हाइल महक उनकी रचना क ख़ास पहिचान बा।\nललित निबंध विधा में इहाँ क गिनती , , आ राय की परम्परा में होला। मनबोध मास्टर की डायरी आ फिर बैतलवा डाल पर सबसे चर्चित निबंध संकलन बाड़ें आ सोनामाटी उपन्यास उहाँ के सबसे लोकप्रिय उपन्यास बाटे। उहाँ के उत्तर प्रदेश सरकार कई गो सम्मान दिहले बा। हिंदी साहित्य में योगदान खातिर 2001 में आ 2006 में दिहल गइल। उन्हें उत्तर प्रदेश सरकार द्वारा महात्मा गांधी सम्मान से भी पुरस्कृत किया गया। उन्होंने कुछ अच्छे निबंधों की भी रचना की है। तारीख 22 नवंबर 2016 के उनके निधन हो गइल।\nComments बिट्टु on 04-12-2021\nनिबंद कुंज के संस्थापक कौन थे\nBanti kumar on 04-12-2021\nNibandh Nikunj ke sampadak hai\nKon kon sanpadak hai on 29-01-2021\nSanpadak kon kon hai\nJagru Mahato on 19-01-2021\nNibandh Kunj ke sampadak ka naam\nJaanvi on 09-12-2020\nNibndh nikunj kha se prakaashit hua\nKhushboo on 07-12-2020\nNibandh nikunj ke sampadak kon hai\nKrity on 15-05-2019\nNibandh nikunj ke sampadak kaun hai\nShalini on 12-05-2019\nNibandh nikunj mai kitne nibandh sankalit hai\nrajiv kumar on 12-05-2019\nnivand nikunj me kitne niband sanklit h\nप्रसिद्ध उपन्यास - ‘ माटी की गन्ध ‘ के रचयिता कौन है ?\nचली फगुनहट बौरे आम विवेकी राय\nनिबंध निकुंज में कितने निबंध संकलित है\nनिबंध निकुंज में कितने निबंध है\n‘ रजिया का सोरठा ‘ की रचना निम्न में से किसने की है ?\nसावित्री परमार को किस रचना हेतु राजस्थान साहित्य अकादमी , उदयपुर द्वारा मीरा पुरस्कार प्रदान किया गया ?\n‘ एकलिंग महात्म्य ‘ की रचना किसने की है ?\nएकलिंग महात्म्य के लेखक\nनिम्न में से कौनसी रचना डॉ. जय सिंह नीरज के है ?\nकिसी मान्यता प्राप्त राजनीतिक दल को चुनाव आयोग द्वारा चिन्ह के आवंटन के निर्णय के विरूद्ध निम्न में से कहा अपील की जा सकती है -\nऔपचारिक भाषा क्या है\nभारत में उच्च न्यायालय सर्वप्रथम प्रारंभ हुआ -\nकैस्पियन सागर caspian kutum\nभारत में जाटों की जनसंख्या


"कजरा मोहब्बत वाला" के दुश्मन बनल अनिल यादव – Anjoria\n"कजरा मोहब्बत वाला" के दुश्मन बनल अनिल यादव\nMarch 21, 2012 Editor मनोरंजन 0\nहर कलाकार अपना कवनो खासियत खातिर हरदम चरचा में रहेला. एह कड़ी में रोबदार आवाज के धनी अभिनेता अनिल यादव के नामो शामिल हो गइल बा. अनिल हमेशा गिनले चुनल फिलिम करेले बाकिर सगरी हिट हो जाली सँ, चरचा के विषय बन जाली सँ. उनुकर पहिलके फिलिम सुपर डुपर हिट “मुन्ना बजरंगी” में उनुकर किरदार “डाकू बबुआ” के लोग आजुओ भुलाइल नइखे काहे कि ऊ शोले के गब्बर याद दिआवेला.\nअनिल के हालिया रिलीज सुपर हिट फिल्म “खून-पसीना” में खूंखार ठाकुर बलदेव सिंह के किरदार दर्शक अभी भुलाइल नइखल तबले जल्दिये रिलीज होखे वाला “कजरा मोहब्बत वाला” में ऊ खलनायक के किरदार जियतार करे वाला ठाकुर अमर सिंह बनल बाड़न. एह फिल्म में खलनायकीए में उनुकर मुकाबला कुणाल सिंह से होखे वाला बा.\nनिर्माता हरीश जैसवाल आ प्रमोद शास्त्री के एह फिल्म में अनिल के अभिनय लाजवाब बावे. एकरा अलावे अनिल निर्माता मनोज चौधरी आ निर्देशक रवि भूषण के “डकैत” फिलिमो में दमदार खलनायकी करत बाड़े. साथही मशहूर निर्माता- निर्देशक रमाकांत प्रसाद के फिल्म “जानवर” के शूटिंग जल्दिये शुरू होखे वाली बा. अनिल मिथिला टाकीज़ के दू गो फिलिम “गुमराह” आ “कुर्बानी” ओ में आपन दमदार मौजूदगी देखावे वाला बाड़े. हैदर काजमी के “कालिया” फिलिमो में अनिल यादव के देखल जाई.


छपरा बलिया से टटका खबर (11 सितंबर 2015, शुक) – टटका खबर\nराजग में भाजपा के तीनो सहयोगी गोल सीट बँटवारा पर सहमत हो गइल लउकत बाड़े. रालोसपा के उपेन्द्र कुशवाहा त लिख के दे देले बाड़न कि सीट बँटवारा में भाजपा के फैसला उनुका मंजूर होखी. जीतन राम माँझीओ अइसने बात कहले बाड़न. बाकिर उनुका गोल आ लोजपा के बीच के रस्सा कस्सी अबहीं चालू बा. लोजपा के कम सीट मिलला पर संतोष नइखे होत आ एही चलते सीट बँटवारा के फैसला जारी होखे में देर होखत बा. बाकिर अब अतना त साफ हो गइल बा कि भाजपा करीब 160 सीट से चुनाव लड़ी आ बाकी के 83 सीट एह तीनो गोल में बाँटल जाई.\nलालू नीतीश के भरपूर कोशिश का बादो भाजपा के राजग आ विरोधियन के बीच सीधा मुकाबला के सपना टूट गइल बा. लालू नीतीश का अलावे कांग्रेसे बाचल बिया महागठबन्हन में, जवना के बेंवत से अधिका सीट भेंटा गइल बा. बँवारा गोल के लोग अलगे गठबन्हन बना के लड़े के एलान कइले बा त सपा अब राकांपा आ ससपा संगे अलगे गठबन्हन बनावे के फेर में बिया. झामुमो के कवनो खास समर्थन नइखे बिहार में बाकिर उहो सगरी सीट से लड़े के एलान कइले बिया. एह बिखराव के फायदा भाजपा के होखल तय बा.\nबलिया में समाजवादी पार्टी के दू गो नेता लोग का झगड़ा में पुलिस के एकतरफा कार्रवाई से लोग अचरज में बा. अस्पताल में भरती लक्ष्मण गुप्ता के ओहिजा से डिस्चार्ज करवा के जबरिया निकाल दीहल गइल आ एकर विरोध करे आइल नगर पंचायत चेयरमैन साधना गु्प्ता के उनुका पति समेत हिरासत में ले लिहलसि पुलिस. मालगोदाम रोड पर दुकानदार के गोली से घवाहिल लोग पर लूटपाट करे के मुकदमा दर्ज कर लीहल गइल बा आ दुकानदार के छुट्टा छोड़ दीहल गइल बा.\nजौनपुर के गुलजारगंज बाजार में मछलीशहर के एगो व्यापारी के ओकरा गाड़ी में घुस के गोली मार दीहल गइल आ उनुका लगे से साढ़े सात लाख रुपिया लूट के बदमाश अपना मोटरसाइकिल से फरार हो गइले.\nबलिया के बैरिया इलाका में हार्डवेयर के दुकान चलावे वाला एगो व्यापारी के अपहरण क के ओकरा से बीस लाख रुपिया फिरौती में मांगल जात बा. फिरौती के डिमांड ओकरे फोन से आवत बा.\nबलिया टीसन पर बिना टिकट धराइल एगो छात्र नेता के छोड़ावे खातिर रेल पुलिस थाना पर बियफे का दिने बवाल क दिहले ओकर साथी संघतिया. बाकिर पुलिस के कहना बा कि जुर्माना ले के ओह नेता के छोड़ दीहल गइल. कुल 44 जने धराइल रहलें बिना टिकट आ सभका के जुर्माना ले के छोड़ दीहल गइल.\nछपरा हाजीपुर रेल रुट पर दिघवारा टीसन पर आम्रपाली एक्सप्रेस रेलगाड़ी के ठहराव होखे लागल बा. बियफे का दिने पहिला बेर ई रेलगाड़ी दिघवारा टीसन पर रुकल त ट्रेन के चालक आ गार्ड के बाकायदा फूल माला से स्वागत कइल गइल.\nछपरा सिवान मेनरोड पर बुध के रात एगो बालू लादल ट्रक एकमा थाना के देवाल से टकरा गइल जवना से देवाल टूट गइल बाकिर संजोग से केहू घवाहिल ना भइल. ट्रक के पत्ती टूटला का चलते ई हादसा भइल बाकिर पुलिस ट्रक के चालक आ खलासी के गिरफ्तार कर लिहलसि.\nदरभंगा रक्सौल रेलखंड पर घोड़ासहन टीसन पर अब एक्सप्रेस ट्रेन रुके लागल बाड़ी सँ. बियफे का दिन से घोड़ासहन टीसन पर रक्सौल हावड़ा एक्सप्रेस रुके लागल बावे.\nमोतिहारी के प्रापर्टी डीलर मंटु शर्मा के हत्या का मामिला में राहुल सिंह आ ओकरा एगो साथी के दिल्ली में गिरफ्तार कर लिहले बिया पुलिस. राहुल गोविन्दगंज थाना के खजूरिया गाँव के हवे आ ओकर साथी पिपरा थाना के चिंतामनपुर गाँव के.\nपश्चिम बंगाल से जाली नोट के खेप ले के आवत एगो औरत के बेतिया पुलिस दस लाख रुपिया के जाली नोट संगे गिरफ्तार कर लिहलसि. ओकरा एगो साथीओ के गिरफ्तार कइल गइल बा जवन पश्चिम चंपारण के मझौलिया इलाका के करमवा गाँव के हवे.\nTags: Ballia News, Chpara News, News in Bhojpuri, छपरा, टटका खबर, बलिया


ताजा समाचार – Page2– भोजपुरी साहित्य सरिता\n23 अप्रैल के मनीषा आरा के आरा रमना मैदान मे आपन गीतन के खुसबु बिखेरे जा रहल बाड़ी\nभोजपुरी गीतन के लेके जवन आज एगो धारणा समाज मे भइल बा , ओकरा के बदले मे ढेर लोग लागल बा । ओहमे एगो बरियार नाँव ह – मखमली सुरों वाली लोकगायिका मनीषा श्रीवास्तव के । अपने मजगूत इच्छा के संगे मनीषा एगो नया प्रतिमान गढ़ रहल बानी । भोजपुरी भाषा आ ओकरे लोकगीतन के समृद्ध परम्परा बा, जवन मनई आ समाज के दिशा देवे मे सक्षम बा । गीत गवनई के जरूरत के पूरा करे मे सक्षम बा । मनीषा अपने लइकई से भोजपुरी लोकगीतन के बुझे , समझे…\nताजा समाचारभोजपुरी लोकगीत, लोकगायिका मनीषा श्रीवास्तवLeaveacomment\nविश्व भोजपुरी सम्मेलन के गाजियाबाद इकाई क शपथ ग्रहण समारोह आज आर डी मिमोरियल पब्लिक स्कूल मे आयोजित भइल । समारोह के शुरुवात मे उपस्थित अतिथि लोग माँ सरस्वती की प्रतिमा के माल्यार्पण के संगही दियरी प्रज्वलित क के आजु के समारोह क शुरुवात कइलन । ओकरे बाद समारोह मे आइल लोक गायक श्री ओझा जी सरस्वती माई के सम्मान मे एगो भोजपुरी लोकगीत प्रस्तुत कइलन । ओकरे बाद समारोह के अध्यक्ष कृष्णा इंजीनियरिंग कालेज क डाइरेक्टर डॉ संदीप तिवारी जी श्री अशोक श्रीवास्तव जी के अध्यक्ष आउर जे पी…\nताजा समाचारजबरी पहुना भइल जिनगी, विश्व भोजपुरी सम्मेलनLeaveacomment\nभोजपुरी फिल्म “मन के कचोट” के भव्य मुहुर्त भइल\nभोजपुरी सिनेमा अबही अपना स्वर्णिम दौर से गुजर रहल बा। एही क्रम में भोजपुरी सिनेमा के माध्यम से भोजपुरी भाषा विश्व में आउर प्रभावशाली बनल बिया। जेतना सिनेमा सशक्त भइल बा ओतने साहित्य भी सशक्त भइल बा। एही क्रम में एम भी ए फिल्मस के बैनर तले बने जा रहल भोजपुरी फिचर फिल्म “मन के कचोट” के दिल्ली के विजय एन्क्लेव, पालम में भव्य मुहुर्त सम्पन्न भइल। एह फिल्म के कहानी भोजपुरी आ हिन्दी के साहित्यकार वैद्यनाथ विभाकर जी के लिखल ह , पटकथा आ संवाद अभिषेक भोजपुरिया के लिखल…\nभोजपुरिया हिन्दी क जानल मानल साहित्यकार केदारनाथ सिंह के अवसान\nभोजपुरिया हिन्दी क जानल मानल साहित्यकार केदारनाथ सिंह दिल्ली के अखिल भारतीय आयुर्विज्ञान संस्थान (एम्स) में आखिरी सांस ले लीहने . 86 वर्षीय केदारनाथ सिंह के करीब डेढ़ महिना पहले निमोनिया हो गइल रहे . ओही के बाद उ बीमार चलत रहने । कुछ दिन पहिले पेट में संक्रमण के शिकाइत के बाद उनका के एम्स मे भर्ती करावल गइल रहे . केदारनाथ सिंह के जनम एक जुलाई 1934 के उत्तर प्रदेश के बलिया जिला के स्थित चकिया गांव में भइल रहल . बनारस हिन्दू विश्वविद्यालय से हिंदी में एमए…\nताजा समाचारकेदारनाथ सिंहLeaveacomment\nसंस्कार भारती गाजियाबाद अपना मासिक संगोष्ठी मे संस्कार भारती के पहिलका परब “नव संवत्सर” मनवलस । संस्कार भारती के ध्येय गीत आ सरस्वती बंदना के बाद भोजपुरी कवि आ संस्कार भारती शास्त्री नगर इकाई के अध्यक्ष जे पी द्विवेदी के संयोजन आ निर्देशन मे मुख्य अतिथि पूर्वाञ्चल भोजपुरी महासभा के अध्यक्ष अशोक श्रीवास्तव जी आ भोजपुरी कवि केशव मोहन पाण्डेय ,कवियत्री वीणा वादिनी चौबे , मधु भारती , डॉ वीणा मित्तल आ बी एल बत्रा जी माई सरस्वती के चित्र पर माल्यार्पण कइने । । एह अवसर हिन्दी आ भोजपुरी…\nताजा समाचारचइता, मासिक संगोष्ठी, संस्कार भारती गाजियाबाद, संस्कार भारती शास्त्री नगर इकाईLeaveacomment\nहिन्दुस्तानी आवाम मोर्चा बिहार विधानसभा के चुनाव अकेलही लड़े के घोषणा कइलस\nबिहार के पूर्व मुख्यमंत्री अवुरी हिन्दुस्तानी आवाम मोर्चा (हम) के अध्यक्ष जीतनराम मांझी घोषणा कइलें कि उनुकर पार्टी बिहार विधानसभा के चुनाव अकेलही लड़ी । मंगलवार के गया जिला के टनकुप्पा में पार्टी के कार्यकर्ता सम्मेलन के संबोधित करत मांझी कहले कि ‘केहु हमरा पार्टी के साथ देवे चाहे मत देवे, बिहार में हमनी के अकेले चुनाव लड़ेके।’ मांझी के ए बयान से साफ बा कि उ भाजपा के अगुवाई वाली एनडीए से उनकर रिसता नीमन नइखे भा इ उनुका दबाव बनावे के राजनीति बा । हालाँकि बिहार विधानसभा के…\nताजा समाचारबिहार विधान सभा चुनाव1 Comment\nमखमली सुरों की मल्लिका मनीषा श्रीवास्तव के होली एल्बम कल आ रहल बा –\nआज जब श्लील गीतन के बात होता , त एगो भोजपुरी के पारंपरिक गीतन के अपने मखमली आवाज से सजावे आ सँवारे वाली गायिका मनीषा के इयाद करल जरूरी हो जाला । आज ले हम उनुका जेतनी गीत सुनले बानी, सब गीतन मे अपने माटी के सुगंध पवले बानी । कबो “मिथिला नगरिया मे शोर भइलें” , त कबों “अँगना मे रोवेली दुलारी धिया” त कबों कवनों आउर , उनुकर गावल कूल्हे गीत मन के झकझोर जाले । हमरे खाति त उ हमार छोट बहिन बानी । उनके प्रगति ला…\nताजा समाचारमनीषा श्रीवास्तवLeaveacomment


April 2014 – टटका खबर\nभाजपा का तरफ से देश के प्रधानमंत्री पद के उमीदवार नरेन्द्र मोदी गुजरात के भरूच में एगो सभा में कहलन कि केंद्र सरकार का ओर से करावल फोन टैपिंग में कांग्रेस अध्यक्षा सोनिया गांधी के एगो बेहद करीबी के हवाला कारोबार में लागल होखे के जानकारी मिलल बा बाकिर सरकार अब एह बात के लुकावे…\nRead More about सोनिया के नजदीकि पर हवाला कारोबारी होखे के आरोप के जाॅच करावे के माॅग कइलन मोदी\nभाजपा नेता डा. सी.पी. ठाकुर आरक्षण खतम करे के माँग कइलन\nबिहार भाजपा के अध्यक्ष रहल डा. सी. पी. ठाकुर आजु आरक्षण खतम करे के माँग क के चुनावी माहौल में बॅड़ेरा उठा दिहलन. कहलन कि आजादी का बाद महज दस साल खातिर आरक्षण के बात कहल गइल रहुवे बाकिर ई आजु ले चलल आवत बा आ अब एकरा के खतम क देबे के चाहीं. भाजपा…\nRead More about भाजपा नेता डा. सी.पी. ठाकुर आरक्षण खतम करे के माँग कइलन\nदिल्ली में बिहार महोत्सव\nशुक का दिन से दिल्ली के रविन्द्र भवन परिसर में तीन दिन ले चले वाला बिहार महोत्सव के शुरुआत हो गइल. ई आयोजन बिहार सरकार के कला,संस्कृति अउर युवा विभाग, संगीत नाटक अकादमी आ बिहार ललित कला अकादमी मिल के कइले बावे. कार्यक्रम के शुरुआत बिहार राज्यगीत से कइल गइल आ ओकरा बाद बिहार गौरव…\nRead More about दिल्ली में बिहार महोत्सव\nराजस्थान रायल्स छह विकेट से हरा दिहलसि रायल चैलेंजर्स के\nअबु धाबी में शनिचर का दिने भइल आईपीएल के मैच में अबले के तिसरका सबसे कम रन बने के रिकार्ड बन गइल जब राजस्थान के प्रवीण तांबे के शानदार गेंदबाजी का बदौलत रायल चैलेंजर्स के पूरा टीम पन्दरहे ओवर का खेल में महज सत्तर रन पर निपट गइल. बाद में खेले उतरल राजस्थान रायल्स के…\nRead More about राजस्थान रायल्स छह विकेट से हरा दिहलसि रायल चैलेंजर्स के\nचारा घोटाला में सजायाफ्ता लालू का बदले राबड़ी देवी सारण से परचा दाखिल कइली\nराजद सुप्रीमो लालू प्रसाद यादव के सजा मिलला का बाद चुनाव लड़े जोग ना रह गइला का बाद उनकर मेहरारु सारण लोकसभा सीट से आपन परचा दाखिल कइली. पिछला चुनाव में एहिजा से लालू खुद चुनाव जीतले रहले. शनिचर का दिने परचा दाखिल करत घरी राबड़ी देवी का साथे पति लालू प्रसाद आ बेटा तेजप्रताप…\nRead More about चारा घोटाला में सजायाफ्ता लालू का बदले राबड़ी देवी सारण से परचा दाखिल कइली\nभड़काऊ भाषण मामिला में चुनाव आयोग कड़ा फैसला लेत सपा नेता आ मंत्री आजम खान अउर भाजपा नेता अमित शाह के चुनावी रैली आ रोड शो करे प रोक लगा दिहलसि. चुनाव आयोग आपन जांच में पवलसि कि आजम खान आ अमित शाह जानबूझ के एह तरह के भड़काऊ भाषण दिहलें. दुनू जने प मुकदमो…\nRead More about भड़काऊ भाषण देबे का आरोप प आजम खान आ अमित शाह प रोक\nकर्नाटक के कोलार में भाषण देत सोनिया गाँधी कहली कि एगो आदमी के जादूगर बना के पेश कइल जात बा कि ऊ आई त देश के सगरी समस्या के समाधान क दी.एकरा बाद झारखण्ड के जमशेदपुर में भाषण देत नरेन्द्र मोदी कहलन कि दिल्ली में एगो काला जादू करे वाला बइठल बा जवना का चलते…\nRead More about मोदी के जादूगर बतवली सोनिया त मोदी कहलें दिल्ली में काला जादू करे वाला बइठल बा\nमाई आ भाई से आगा ना बड़ीहें प्रियंका\nराहुल के नाकाम होखत देख कांग्रेस में बहुते लोग चाहत बा कि प्रियंका गांधी के मैदान में उतारल जाव बाकिर आजु प्रियंका साफ कह दिहली कि ऊ माई के सीट रायबरेली आ भाई के सीट अमेठी छोड़ दोसरा इलाकन में प्रचार ना कर पइहें. उनकर एह इलाकन में रहल जरूरी बा काहे कि सोनिया आ…\nRead More about माई आ भाई से आगा ना बड़ीहें प्रियंका\nकौमी एकता दल के नेता मुख्तार अंसारी अबकी वाराणसी सीट से चुनाव ना लड़ीहें जबकि पिछला चुनाव ऊ महज सतरह हजार वोट से हारल रहले. अबकी वाराणसी सीट से नरेन्द्र मोदी चुनाव लड़े वाला बाड़न आ उनका खिलाफ हिन्दुत्व विरोधी जमात के एक होके चुनाव लड़े के बात होखत बा. आ आपा पार्टी के अरविंद…\nRead More about वाराणसी से मुख्तार ना लड़ीहें\nसपा नेता मुलायम सिंह यादव आजु मुरादाबाद के एगो मुस्लिम बहुत इलाका में प्रचार करत कहलन कि बलात्कारी लड़िकन के फाँसी के सजा ना देबे के चाहीं. कहलन कि लड़िकन से अइसनका गलती कबो कभार हो जाला आ एह ला ओह लइकन के फाँसी ना होखे के चाहीं. कहलन कि अगर सपा के सरकार बनल…\nRead More about बलात्कारियन पर मुलायम मुलायम सिंह यादव\nगुजरात के मुख्यमंत्री आ भाजपा के प्रधानमंत्री पद के उम्मीदवार नरेंद्र मोदी आज वडोदरा में आपन परचा दाखिल कइलन. परच दाखिल करे से पहिले ऊ वडोडरा में रोड शोओ कइलन. परचा दाखिल करे खातिर अपना चार गो समर्थकन में मोदी वडोदरा के राजघराना रहल परिवार के राजमाता शुभांगिनी राजे गायकवाड़ आ एगो चाय बेचे वाला…\nRead More about देश के ‘भावी प्रधानमंत्री’ वडोडरा लोकसभा सीट से आपन परचा दाखिल कइलन\nलोकसभा चुनाव के तिसरका दौर के चुनाव बियफे के होखे वाला बा आ एहसे ओह इलाकन में प्रचार करे के काम आजु मंगल साँझ से बंद हो गइल. एह दौर के मतदान में दिल्ली समेत 14 राज्यन के 91 सीट पर वोट डालल जाई. दिल्ली, हरियाणा आ केरल के सगरी सीट प वोट एही दौर…\nRead More about तिसरका दौर के मतदान से पहिले एकानबे लोकसभा सीट प प्रचार बंद\nबहुत दिन बाद बजलऽ हो शंख बाकि बाबाजी के पदा के वाला स्टाइल में कांग्रेस आखिरकार अपना विधायक अजय राय के वाराणसी सीट से नरेन्द्र मोदीका खिलाफ टिकट दे दिहलसि. एकरा बाद मुख्तार अंसारी के पार्टी के कहना बा कि कांग्रेस मोदी से मिल के उनका के वाकओवर दे दिहलसि. मुख्तार अंसारी चाहत रहले कि…\nRead More about कई दिन के माथा पच्ची का बाद वाराणसी से अजय राय के टिकट दिहलसि कांग्रेस\nएह हालत में भारत निर्वाचन आयोग के कहना बा कि ओह वोटर के तब कवनो फोटो पहचानपत्र देखावे पड़ी जइसे कि पासपोर्ट,ड्राइविंग लाइसेंस, पैन कार्ड, सरकार भा सार्वजनिक उपक्रम के फोटो वाला सेवा पहचान पत्र, बैंक भा डाकघर के फोटोसहित पासबुक, आधार कार्ड, राष्ट्रीय जनसंख्या पंजीयनपत्र, मनरेगा जॉब भा अइसने कवनो अउर फोटो पहचानपत्र. वोटर…\nRead More about का होखी अगर रउरा लगे वोटर पहचानपत्र नईखे


उत्तर प्रदेश | Anjoria's Weblog\nउत्तर प्रदेश में प्रकाशित किया गया | Tagged नगर निकाय चुनाव\t| Leaveareply\nउत्तर प्रदेश, शिक्षा में प्रकाशित किया गया | Tagged मुफ्त लैपटॉप\t| Leaveareply\nप्राइमरी शिक्षकन के मिले वाला बोनस यूपी के शिक्षकन के पिछला तीन साल से नइखे मिलल. अब उमेद जतावल जात बा कि चुनाव आचार संहिता हटला का बाद ई बोनस मिल सकेला बशर्ते विभाग के सरकार ३९ अरब रुपिया दे देव. एह बोनस से हर शिक्षक के तीस से चालीस हजार तक रुपिया भेंटाए के उमेद बा.\nउत्तर प्रदेश, शिक्षा में प्रकाशित किया गया | Tagged शिक्षक के बोनस\t| Leaveareply\nउत्तर प्रदेश, बिहार में प्रकाशित किया गया | Tagged दरौली पीपा पुल\t| Leaveareply\nबलिया जिला अस्पताल के नोडल अधिकारी डा.पीके सिंह के कहना बा कि जिला में कतहीं कवनो पैथी के कवनो तरह के शिविर लगावल गैरकानूनी बावे जबले ओकरा खातिर पहिले से अनुमति नइखे लिहल. उनकर ककहना बा कि अकसरहाँ एह तरह के शिविरन में फर्जी पद्धतियन का नाम पर फर्जी दवाई बाँटल जाले जवना के गुणवत्ता तय ना होखे.\nउत्तर प्रदेश में प्रकाशित किया गया | Tagged स्वास्थ्य शिविर\t| Leaveareply\nउत्तर प्रदेश में प्रकाशित किया गया | Tagged धनजी कुंवर\t| Leaveareply\nउत्तर प्रदेश में प्रकाशित किया गया | Tagged निकाय चुनाव\t| Leaveareply\nपिछला २४ तारीख के भइल पहिला दौर का बाद निकाय चुनाव के दुसरका दौर आज चले वाला बा. पिछला दौर में बलिया,बनारस समेत कई जिलन में मतदान करावल गइल रहे. आजु आगरा, इलाहाबाद, कानपुर, गोरखपुर, बरेली में मतदान करावल जाई. सगरी दौर का बाद मतगणना सात जुलाई के करावल जाई. बलिया का चुनाव में सपा, बसपा आ भाजपा में कड़ा मुकाबला बतावल जात बा हालांकि सपा आ बसपा का तरफ से पार्टी आधार पर कवनो उम्मीदवार ना दिहल रहे. बाकिर साधना गुप्ता आ कमला जायसवाल का पाछा सपा आ बसपा के सगरी कार्यकर्ता लागल रहलें. भाजपा से गीता सिहं के उम्मीदवार बनावल गइल रहे.\nनिजी एम्बुलेन्स चालकन के मनमानी के शिकायत मिलला पर जिलाधिकारी प्रभु एन सिंह सोमार के दुपहरिया जिला अस्पताल में धावा बोल दिहलें आ नाजायज तरीका से अस्पताल परिसर में खड़ा तीन गो एंबुलेंस के जब्त कर लिहलन. एह वाहनन के उचित कागजात ना मिलला पर जब्त कइल गइल. शिकायत रहुवे कि एह एंबुलेंसन के चालक डाक्टरन से साँठगाँठ कर के मरीजन के बनारस खातिर रेफर करवा लेलें आ फेर मरीज का परिजन से मनमाना किराया वसूले लें. जिलाधिकारी आदेश दिहलें कि एबुलेंस के किराया तय करवा के ओकरा के नोटिस बोर्ड पर लगावल जाव. साथही इहो तय कइल जाव कि निजी एंबुलेंस तय मानक पूरा करत होखसु.\nउत्तर प्रदेश में प्रकाशित किया गया | Tagged गाजीपुर\t| Leaveareply\nदेवरिया में फरार कैदी विवेक मिश्रा फेरू पकड़ाइल\nदेवरिया जिला अस्पताल में आपरेशन करावे खातिर ले आइल गइल हत्यारोपी कैदी नूनखार के विवेक मिश्रा सिपाहियन के चकमा दे के मई में फरार हो गइल रहुवे. ओकरा तलाश में लागल पुलिस के मंगल का दिने सफलता मिलल जब विवेक मिश्रा के लार रोड से गिरफ्तार कर लिहल गइल. हालांकि एह गिरफ्तारी के पुष्टि ना होखला से पुलिस के नीयत पर शक जतावल जात बा.\nउत्तर प्रदेश में प्रकाशित किया गया | Tagged देवरिया\t| Leaveareply\nनहीं. भतरे काफी है. twitter.com/RS_Mishr/statu… 1 hour ago\nRT @rs414317: @PNRai1 सरकार MSP को "maximum support price" घोषित कर देना चाहिए🤔 क्वालिटी और जिंस के हिसाब से रेट हो, सरकार जितना अनाज खरीदे… 1 hour ago\nमौका मिले तो मोदीजी @narendramodi को बताइएगा कि त्रिपुरा की जीत सबका साथ सबका विश्वास के चलते नहीं मिली है. अपने सम… twitter.com/i/web/status/1… 1 hour ago\nRT @janardanmis: भाजपा के शीर्ष नेतृत्व के लिए यह एक संदेश है.. चाहे #असम के उपचुनावों की जीत हो या #त्रिपुरा के स्थानीय निकाय चुनावों की… 1 hour ago\nRT @KapilMishra_IND: त्रिपुरा में इस्लामिक जिहादियों और नक्सलियों की पूरी साजिशों, अर्बन नक्सल गैंग के प्रोपेगंडा के बावजूद निगम चुनावों… 1 hour ago


Bhojpuria.com | बदलत बिहार, संवरत बिहारी तकदीर...\nHome Sahitya Aalekh बदलत बिहार, संवरत बिहारी तकदीर...\nबदलत बिहार, संवरत बिहारी तकदीर...\t22 September 2010\tAshok Sharma 'Atul'\t"पंद्रह बरिस ले लालू जवन कइले तवन त लोग भोगबे कइल, अब नीतीशो के काम आंखि के सोझा बा-मिला लीं। लोग बुझिए रहल बा कि ओह पंद्रह बरिस आ एह पांच बरिस में केतना अंतर बा। हम त कहेम कि अगिलो बेरी नीतीशे पावर में आवस जेसे कि ‘बिहार' के नाम पर लागल दाग मेट जाव। आ दुनिया जान जाव कि एक समय भारत के गौरव कहाए वाला बिहार में आजुओ केतना दम बा।" उपरोक्त कहनाम नेतवन जइसन कवनो बनावटी बयान ना ह, इ उद्गार ह बिहार में बदलाव के बयार महसूस क रहल हर उ बिहारवासी के, जे पांच बरिस पहिले लालू-राबड़ी के राज से अगुता के नीतीश कुमार के बिहार के बागडोर थमवले रहे। बिना लाग-लपेट के माने के पड़ी कि पिछला पांच बरिस से बिहार के सूरत आ सिरत में काफी बदलाव हो रहल बा। बात शहर के करीं या गांव के हर ओरी विकास के किरिण फूट रहल बिया। बात अपने मुंह मियां मिट्ठू बने के नइखे, सात समंदर पार अमरीका तक बिहार के यशगान हो रहल बा। विकास के पैमाना पर हरमेशा नीचे से नंबर वन रहे वाला प्रदेश बिहार अब ऊपर से नंबर वन बन गइल बा। मुख्यमंत्री नीतीश कुमार के सक्षम नेतृत्व के नतीजा ह कि बिहार अपना ‘दमकत गौरव' का ओरी लउट रहल बा। हालांकि मंजिल अभी बहुत दूर बा, बाकिर पांच बरिस के सफर में जनता के ई विश्वास हो गइल बा कि बिहार के माथा पर लागल करिया दाग धीरे-धीरे मेट रहल बा। लालू-राबड़ी राज में बिहार के सड़कन के बारे में एक जुमला खूब चलल रहे- ‘सड़क में गड़हा कि गड़हा में सड़क'। बिहार के गांव-गांव में सड़क के दशा सुधर रहल बा। गांव से शहर के दूरी कम हो रहल बा। सड़क के रास्ते ग्रामीण जीवन में बदलाव दिखाई दे रहल बा। जहां ले सामाजिक सरोकार के बात बा, पहिले के तुलना में स्कूलन में विर्द्याथिअन के संख्या बढ़ल बा। ग्रामीण क्षेत्रन में लड़की घर से बाहर निकल स्कूल जात बाड़ीसन। साइकिल चला रहल बाड़ीसन। इहे हाल शहरन में भी दिखाई देता। युवतीअन में आत्मविश्वास बढ़ल बा, जवन कानून-बेवस्था में सुधार के उदाहरण कहा सकेला। एगो टाइम रहे कि सांझ होखत-होखत हमनी के आपना काउंटर पर माच्छी मारे के पड़त रहे। अब त देर रात ले गाहकन से फुरसत ना मिलेला।" (पटना के एगो रेस्टोरेंट मालिक) उपरोक्त उद्गार अपराध पर नियंत्रण के नीतीश सरकार के इच्छा शक्ति कहा सकेला। पिछला साल एगो अंग्रेजी अखबार में बिहार के एगो वरिष्ठ पुलिस अधिकारी के कहनाम रहे, "पिछलकी सरकार में भ्रष्टाचार, अपहरण और अपराधियन के गठजोड़ से जवन जंगल राज कायम भइल रहे, अब उ खत्म होखे के कगार पर बा।" सकरा प्रखंड, गांव-मुरियारी, जिला-मुजफ्फरपुर निवासी इंद्रभूषण सिंह उर्फ 'अशोक' के कहनाम बा कि नीतीश के काम-काज के लालू राज से तुलना कइले बेकार बा। काहे से कि काम से काम के तुलना होला। लालू राज में त कवनो कामे ना भइल रहे त नीतीश राज से तुलना के कवनो सवाल नइखे। गांवन में जवन अंजोरिया अब भइल बा ऊ पहिले कहां रहे। पंचायत के हालत सुधर रहल बा, लोग के काम मिल रहल बा। अभियो लोग कमाए खातिर परदेश जा रहल बा, बाकिर उ नउबत नइखे कि आपना घरे रहला पर लोग भूखे मरो। हम त इहे कहेम कि भगवान बिहार के तकदीर संवारे के एगो मउका देहले बाड़न, अबकी लोग चूकल त फेर बिहार के बचावे केहू आगे ना आई। सरकार केहू ना केहू के त बनबे करी बाकिर बिहार आ बिहारीअन के दशा आ दिशा केहू ना ठीक कर पाई।शिक्षा कर्म से जुड़ल बसडीला, गोपालगंज के शहनवाज अहमद से जब पूछल गइल कि मुसलमान बिरादरी के का हाल बा, काहे से कि लालू प्रसाद यादव आ रामविलास पासवान आरोप लगा रहल बाड़ेन कि नीतीश सरकार अल्पसंख्यकन के विकास खातिर कुछु नइखे कइले, तब उहां के कहनी कि जे सत्ता से बाहर रही ऊ त चिंचिंअइबे करी। अपने जमाना में भला ऊ लोग का कइले रहे। सबसे बड़ बात कि जहां विकास के बात होता उहां मुसलमान-हिंदू के का मतलब। बिहार में रहे वाला हर केहू बिहारी ह। मुसलमानन के इतने चिंता बा त उ लोग अपने शासन में का कइले रहे पहिले जांच लेव। हं बात मुसलमान के चलल बा त एइमें कवनो संदेह नइखे कि नीतीश सरकार में विकास के अवसर सबका मिल रहल बा आ एहसे मुसलमान अलग नइखन। पंजाब, दिल्ली, गुवाहाटी आदि शहरन में कमाए गइल कुछ युवकन से बिहार के वर्तमान स्थिति के बारे पूछला पर ओह लोगन के जवाब रहे कि बिहार के बारे अब जवन कहा-सुना रहल बा ओहसे हमनी के आपना बिहारी भइला पर गर्व होता। गुवाहाटी में एगो संचार कंपनी में कार्यरत बिहारी युवा दीपनारायण महतो के कहनाम रहे कि बिहार में अइसने रफ्तार रहल त एह प्रदेश के आगे बढ़े में अऊर देर ना लागी। पढ़ल-लिखल लइकन के अब बउआए के नइखे पड़त। शिक्षा में जवन प्रगति अबकी भइल बा, उ एक समय बिहार के खातिर सपने रहे। बाकिर जरूरी बा कि अगिला चुनाव में बिहार के जनता कवनो कवनो जातिगत मोह में मत पड़ जाव। बिहार में जातिगत समीकरण चुनाव के समय बहुत बड़ ‘फैक्टर' होला, बाकिर लोगन से बात कइला पर पता चलल कि ‘बड़ जतिया, छोट जतिया' वाला सोच से लोग ऊपर उठ रहल बा। गोपालगंज सत्र न्यायालय में एगो वकील के सहायक ताइद कुबेर माझी के कहनाम रहे, "जात-पात से रोटी मिली? जाति के नाम पर लोग के भरमावल अब नइखे चलेवाला।" बक्सर, सिवान, छपरा, भागलपुर, कटिहार, सीतामढ़ी के शहरी आ ग्रामीण क्षेत्र के खेतिहर, नौकरीहर, व्यापारी वर्ग से बात कइला पर एहे विचार सामने आइल कि जे भी होखो नेतवन के बहकवला में नइखे पड़े के। उन्नति आ मान-सम्मान खातिर जरूरी बा कि नीतीश कुमार के फेर मुख्यमंत्री बनावल जाव। बिहार में नीतीश सरकार के सफल नेतृत्व के नतीजा ह कि नामी-गिरामी कंपनी एह प्रदेश में निवेश करे के तैयार बाड़ीसन। देश के सबसे बड़हन पेट्रोलियम कंपनी इंडियन ऑयल कॉर्पोरेशन लिमिटेड (आईओसी) बिहार में ६०२ करोड़ रुपिया के निवेश करे के फैसला कइले बिया। कंपनी के बिहार में कारोबार के विस्तार के योजना बाटे, जेकरा तहत कइगो योजना पर काम चल रहल बाटे अउर कइगो नया योजना शुरू करे के प्रस्ताव बाटे। एह सब योजना के जरिए कंपनी अगिला तीन साल में बिहार में ६०२ करोड़ रुपिया के निवेश करी। कंपनी मुजफ्फरपुर में चालू वित्तीय वर्ष में ४४ हजार मीट्रिक टन क्षमता वाली एलपीजी (रसोई गैस) बॉटलिंग प्लांट लगाई, जेकरा से पूरा राज्य में रसोई गैस के मांग के पूरा कइल जाई। बिहार में पेट्रोल और डीजल के बढ़त मांग के अनुसार मोतिहारी (नेपाल-अमलेखगंज डिपो) तथा बैतलपुर डिपो (उत्तर प्रदेश) के बीच में नया पाइप लाइन बिछावल जाई।आंकड़ा में बिहार के देखल जाव : बिहार जीडीपी के मामला में देश के नंबर वन राज्य बन गइल बा। बिहार के विकास दर गुजरात के विकास दर से भी बेसी हो गइल बाटे। आंकड़ा के अनुसार बिहार के जीडीपी दर ११.३ प्रतिशत से बढ़के १२.६ प्रतिशत हो गइल बाटे, जबकि देश के सबसे ज्यादा जीडीपी वाला राज्य गुजरात के विकास दर ११.०५ बा। सात समंदर पार बिहार : बिहार के बदलाव के गूंज पर अमरीका के प्रतिष्ठित अखबार न्यूयार्क टाइम्स में प्रकाशित एगो आलेख भी मुहर लगवले बाटे। पिछला १० अप्रैल के एह अखबार में प्रकाशित एल. पोलग्रीन के आलेख ‘बिहार अब देश के एगो माडल राज्य बनी' में बदलत बिहार के तस्वीर पेश कइल गइल बाटे। एह आलेख में राज्य के विकास दर का संगे-संगे गांव तक में परिवर्तन के संकेत के जिक्र कइल गइल बाटे। आलेख में बतावल गइल बा कि कइसे ओह बिहार में कानून के राज स्थापित भइल, जहवां पहिले जंगलराज रहे। अपहरण एगो उद्योग के रूप ले लेले रहे, आ जातिगत उन्माद का संगे-संगे हिन्दू-मुस्लिम संघर्ष भी रोजमर्रा के बात रहे। अपराधियन के पुलिस के संरक्षण प्राप्त रहे। किसान बाढ़-सुखाड़ से त्रस्त रहलन। अइसन हालात में आर्थिक विकास के बात भी बेमानी रहे। एही कुल्ह कारण से बिहार में जंगल राज के बात कहल जात रहे। बाकिर उहे बिहार अब बदल गइल बा, अउर ११ प्रतिशत के औसत विकास दर हासिल कइ के ई देश के दूसरा सबसे तेज विकास दर हासिल करे वाला राज्य बन चुकल बाटे। एह आलेख में कहल गइल बा कि यदि बिहार बदल सकेला, त भारत के कवनो हिस्सा में परिर्वतन संभव बा। बेहतर नीति, सुदृढ़ प्रशासन आउर बेहतर कानून बेवस्था से कुछ भी संभव बाटे। एहिजा एह बात के रेखांकित कइल गइल बा कि नीतीश कुमार के सत्ता में अइला के बाद सबसे पहिले पुलिस महकमा में एह बात के संकेत दिहल गइल कि कानून के राज स्थापित कइल सरकार के प्राथमिकता हवे। संगठित अपराध आ अपराध के प्राप्त राजनीतिक संरक्षण के पर कतर दिहल गइल। वइसन कइगो राजनीतिज्ञन के जेल के हवा खाए के पड़ल आउर उनुकर स्पीडी ट्रायल भइल, जिनकर अपराध में संलिप्तता रहे। एह में से कइगो सांसद अउर विधायक भी रहलन।आलेख में मुख्यमंत्री नीतीश कुमार के एगो साक्षात्कार के हवाले से कहल गइल बा कि बिहार में सरकार आउर प्रशासन नाम के कवनो चीज ना रहे। जब नीतीश कुमार सत्ता संभरलन तब सरकारी दफ्तरन में धूल से सनल फाइल आ रेमिंग्टन टाइपराइटर के कार्य संस्कृति रहे। बाकिर अब ई सब कुछ बदल गइल बाटे। अपराध पर नियंत्रण के बाद सबसे बेसी जोर स्कूल आउर अस्पतालन के संचालन के ठीक करे पर रहल। पहिले २५ लाख बच्चा स्कूल के पहुंच से दूर रहले सन, जवन संख्या अब घट के ८ लाख से भी कम हो गइल बाटे। एह आलेख में एह बात पर भी आश्चर्य व्यक्त कइल गइल बा कि जवना भूमि पर बुद्ध के ज्ञान मिलल रहे, आउर जवना माटी के वैभव दक्षिण एशिया के देशन में सबसे मजबूत सल्तनत के रहल, आखिर ओकर एतना अवनति कइसे हो गइल? एह आलेख में भोजपुर के पवना गांव के उदाहरण दिहल गइल बाटे। ई कहल गइल बा कि परिवर्तन आउर ओकर सीमा एह गांव में साफ दिखाई दे रहल बाटे। जवन गांव तक आरा से पहुंचे में पहिले २ घंटा के समय लागत रहे, ओहिजे अब बढ़िया सड़क के कारण लोग आधा घंटे में पहुंच जाला। गांव के गलियन में सौर ऊर्जा के दुधिया रोशनी बिखरल बाटे, आउर गांव के बाजार अब सूर्यास्त होते साथ बंद नइखे होत। कुल मिला के कहल जा सकेला कि पहिले न्यूजवीक आ ओकरा बाद अब न्यूयार्क टाइम्स में छपल ई आलेख राज्य सरकार के सफलता के कहानी पर मुहर लगा रहल बाटे। एगो पिछड़ल मानल जाए वाला राज्य में एह बदलाव के खास मायने बा।(लेखक वरिष्ठ पत्रकार आ पूर्वोत्तर भारत के सबसे बडहन हिन्दी अखबार "दैनिक पूर्वोदय" के उप-समाचार संपादक बानी।)Related news items:\nबिहार के बेटी - "हनी गर्ल"\nबिहार की तरक्की देख के खुश भइल वर्ल्ड बैंक\nबदलत बिहार में नौकरी के भरमार\nबिहार में सेवा के अधिकार खातिर कानून बनी\nबिहार में 602 करोड़ रु के निवेश करी आईओसी\nबिहार में रोज बन रहल बाटे एगो नया पुल\nबुनियादी ढांचा पर बिहार में बड़हन निवेश के शुरुआत\nअब देश के माडल राज्य बनी बिहार: न्यूयार्क टाइम्स\nविकास दर के मामला में बिहार बनल नंबर-1\nComments (4)\tधन्यवाद !\t1\nWednesday, 22 September 2010 21:29\tNavin Bhojpuria\tएगो अईसन लेख जवना के धन्यवाद कई के कमेंट लिखे के कोशिश कईनी हा । राउर एक एक बात से हम सहमत बानी आ सांच पुछी त एगो उमेद बन्हा गईल बा नितिश कुमार से । एगो अईसन उमेद जवना मे बिहार खातिर आगे के राहि एक दम चक्चक लउकत बिया । धन्यवाद बा एह विस्तृत आ आंकडा से भरपुर लेख लिखे खातिर । जय भोजपुरी\nThursday, 23 September 2010 19:29\tRavishankar Ravi, Guwahati\tthike kahetani nitishe kuchh umid banal ba dekhi aage ka ho la.\nSaturday, 23 October 2010 19:50\tKundan Kumar Verma\tMai Kundan Kumar Verma hu or mai Chandigarh me graphic designer ka Job karta hau Apka Lekh BADLAT BIHAR, SAWRAT BIHARI TIKDAR bahut acha lega jo app ne isme bate likha o bikul sahi hai or oh hame bhi mahsush hota hai Mujhe Pura Vishwas hai Nites Kumar Ji ka Dubra Sakar Benega phale hum gaon jate dar legta thi ki koi mere saman chin na le ya hme kuch kar de or sarak ka kaya bat karna Ghade hi Road Tha\nab to kabhi kisi time ghar Ja Sake hai or mera Gaon ka Road Chandigarh ki road jaisa hi ho Gaya hai\nThanks Sampadak Ji Jo App ne Itna Acha Lekh Likha hai\nyour's Kundan Kumar Verma\nThanks for article\t4\nWednesday, 10 November 2010 19:13\tBINDU BHUSAN SAH GOND BIRGUNJ NEPAL\tye bat sach hai ,ki Nitish sarkar ke pala me lagraha hai ki BIHAR KA NAYA JANAM huwa hai .sadak ,shik6a k subidha or apradh niyantran se bihar me 90% badalaw ho gya hai. par ak bar nitish netritw me fir sarkar bane or bihar ko ROSANI badal de. journalist bindu bhusan sah


February 2019 – BOLLYWOODSPOTLIGHT.CO.IN\nसर्वेश कश्यप बँधे परिणय सूत्र में भोजपुरी के लोकप्रिय चैनल महुआ प्लस के पीआरओ सर्वेश कश्यप रविवार 10 फरवरी को श्वेता कश्यप के साथ परिणाम सूत्र में बंध गए। विवाहोत्सव बेगुसराय में स्थित उनके पैतृक निवास स्थान में सम्पन्न हुआ, जहां वे रस्मों – कसमों के साथ दाम्पत्य जीवन में प्रवेश कर गए। समारोह मे परिवार के […]\nJia Diamonds Launched first Calendar In Collaboration With 24fps LLP Entertainment. Jia Diamonds isaReputed Brand for Diamond jewellery. This Calendar Featured2Gorgeous Models Swapna Pati( Bollywood Celebrity ) & Anupama Prakash.This Grand Event is Graced by Sarabjit Actress Shiwani Saini, Jia Diamond MD Hukam Goyal, 24fps Founder Rajesh Kumar Mohanty, Actress Swapna […]


तस्मान ग्लेशियर - विकिपीडिया\nग्लेशियर के ऊपरी हिस्सा\n43°37′S 170°12′E / 43.617°S 170.200°E / -43.617; 170.200निर्देशांक: 43°37′S 170°12′E / 43.617°S 170.200°E / -43.617; 170.200\n101 किमी2 (1.09×109 वर्ग फु)\n27 किमी (17 मील)\nलौटान पर बा\nतस्मान ग्लेशियर (अंगरेजी: Tasman Glacier) न्यूजीलैंड के कई ठो ग्लेशियर सभ में से सबसे बड़हन ग्लेशियर हवे जवन दक्खिनी आल्प्स से निकल के दक्खिन-पूरुब के दिसा में मैकेंजी बेसिन के ओर बहे ला। ई न्यूजीलैंड के साउथ आइलैंड पर स्थित बाटे आ न्यूजीलैंड के सबसे लंबा ग्लेशियर भी हवे।\n2 हाल के लौटान\n5 अउरी पढ़ल जाय\n27 किलोमीटर (17 मील) के लंबाई वाला ई हिमानी न्यूजीलैंड के सबसे लंबा हिमानी बाटे। ई अधिकतम It is as much as4किलोमीटर (2.5 मील) चौड़ा आ 600 मीटर (2,000 फीट) मोटाई लिहले, पूरा तौर पर माउंट कुक नेशनल पार्क के अंदर स्थित बाटे। ई हिमानी लगभग 101 वर्ग किलोमीटर (39 वर्ग मील) पर बिस्तार लिहले बाटे आ ई समुंद्र तल से 3,000 मीटर (9,800 फीट) ऊँचाई से शुरू होले। जाड़ा में 50 मीटर (160 फीट) मोट बरफ पड़े ला आ गर्मी में पघिलाव के बाद7मीटर (23 फीट) बरफ बच जाला जवना से ई ग्लेशियर रिचार्ज होला।\nएकरे पूरबी किनारे पर माउंट तस्मान आ माउंट कुक परबत बाड़ें।\nहाल के लौटान[संपादन]\nसन् 1990 के बाद से ई ग्लेशियर में 180 मीटर (590 फीट) सालाना के दर से लौटान भइल बाटे आ हाल में एह में तेजी भी दर्ज कइल गइल बाटे। जवन अब 477 से 822 मीटर (1,565 से 2,697 फीट) सालाना नापल गइल बा। इहो गणना कइल गइल बा की अबसे 10 से 19 बरिस के बाद ई ग्लेशियर पूरा खतम हो जाई आ एकरे अंतिम छोर पर मौजूद प्रोग्लेशियल झील, तस्मान झील अपने अधिकतम बिस्तार वाली हो जाई। 1973 ले ई ग्लेशियर के कौनों टर्मिनल झील ना रहे आ 2008 ले आवत आवत तस्मान झील7किलोमीटर (4.3 मील) लंबी,2किलोमीटर (1.2 मील) चौड़ाई वाली, आ 245 मीटर (804 फीट) गहिरा झील हो गइल।\nहिमानी सभ के लिस्ट\n↑ "Place Name Detail: तस्मान ग्लेशियर". New Zealand Geographic Placenames Database. Land Information New Zealand. पहुँचतिथी 29 दिसंबर 2015. .\n↑ "Aoraki/Mount Cook National Park". Tourism New Zealand. पहुँचतिथी 29 दिसंबर 2015.\n↑ 3.0 3.1 "Aoraki/Mount Cook Education Resource" (PDF). Department of Conservation. 2009. प. 8. पहुँचतिथी 29 दिसंबर 2015.\n↑ एह में न्यूजीलैंड के दावा वाला अंटार्कटिका के हिमानी के छोड़ के गिनल जाय तब।\n↑ "Tasman Glacier retreat extreme". Massey University. 23 अप्रैल 2008. पहुँचतिथी 29 दिसंबर 2015.\nविकिमीडिया कॉमंस पर संबंधित मीडिया तस्मान ग्लेशियर पर मौजूद बा।\nDepartment of Conservation - Tasman Valley walking tracks\n"https://bh.wikipedia.org/w/index.php?title=तस्मान_ग्लेशियर&oldid=673753" से लिहल गइल\nन्यूजीलैंड के ग्लेशियर\nएह पन्ना पर आखिरी बेर संपादन7जून 2020 के 20:27 बजे भइल रहल।


"शतरंज" की अवतरण में अंतर - विकिपीडिया\n"शतरंज" की अवतरण में अंतर\n18:01, 13 नवंबर 2011 तक ले भइल बदलाव\nसाइज में कौनों बदलाव ना ,9years ago\n07:23, 25 अगस्त 2011 तक ले भइल बदलाव (संपादन)\nMerlIwBot (बातचीत | योगदान)\nछो (robot Modifying: an:Aixedrez)\n18:01, 13 नवंबर 2011 तक ले भइल बदलाव (संपादन) (वापस लीं)\nMovses-bot (बातचीत | योगदान)\nछो (Robot: Formatting ISBN)\n[[File:Staunton chess set.jpg|right|250px|thumb|शुरुआती मौका पर एगो शतरंज के सेट। एगो प्रतिस्पर्धात्मक खेल में घड़ी के प्रयोग होला। दुनो खिलाड़ी के पास खेल पूरा करे खातिर बराबर समय होखेला, जेमे खिलाड़ी लोग निर्णय करेला कि कइसे निमन खेल खेल के जीत हासिल करल जाव।]]\n'''शतरंज''' एक प्रकार के पटल खेल (board game) ह जे में एक साथ दुगो खिलाड़ी लोग खेल खेलेला। <ref>Abate, Frank R. (ed) 1997. ''The Oxford desk dictionary and thesaurus''. ISBN0-19 -511214 -8</ref> इ एक प्रकार के [[वर्गाकार]] काठ के पटल (काष्ठपटल) पर अथवा कुट के पटल (Board) पर खेलल जाला, जेमे छोट छोट 64 गो [[वर्ग]] बनल रहेला, जे मे हर किनारा पर आठ- आठ गो छोट छोट वर्ग बनल रहेला। दुनो खिलाड़ी सोलह सोलह गो गोटी के साथ खेल शुरु करेलन। जे में गोटी रहेला: आठगो [[सिपाही (शतरंज)|सिपाही]], दुगो [[घोड़ा (शतरंज)|घोड़ा]], दुगो [[ऊँट (शतरंज)|ऊँट]], दुगो [[हाथी (शतरंज)|हाथी]], आ एगो [[राजा (शतरंज)|राजा]] आ एगो [[मंत्री (शतरंज)|मंत्री]]।<ref name="macmillan">Costello, Robert E. et al (eds) 2001. ''Macmillan dictionary for children''. Simon & Schuster, New York. ISBN 0-689-84323-2</ref>\nखेल के लक्ष्य होला कि कौनो एगो खिलाड़ी कौनो दुसरा प्रतिद्वन्दी खिलाड़ी के राजा के [[चेकमेट]] (checkmate) करे के कोशिश करे। चेकमेट एक प्रकार के धमकी ह ('चेक') जौन प्रतिद्वन्दी खिलाड़ी के राजा के करल जाला जब प्रतिद्वन्दी खिलाड़ी के राजा मुकाबला कर सके के स्थिती में ना होखे। जब राजा फँस जाई त खेल खत्म हो जाई।<ref name="Kingfisher">Paton, John et al (eds )1992. ''The Kingfisher children's encyclopedia''. Kingfisher Books, New York. ISBN 1-85697-800-1</ref>\n"https://bh.wikipedia.org/wiki/विशेष:MobileDiff/93595" से लिहल गइल


अगस्त 13, 2010 भोजपुरी फिल्म\nजुर्म का जुर्रत का खिलाफ भोजपुरिया डॉन\nजुर्म के बढ़त जुर्रत आ सिस्टम से परेशान एगो आम आदमी के डॉन बने का कहानी पर बनल भोजपुरी फिल्म डॉन १३ अगस्त का दिने बिहार का प्रमुख सिनेमाघरन में रिलीज हो रहल बा. एह फिल्म में डॉन के मुख्य भूमिका मनोज तिवारी कइले बाड़े आ एहमें उनकर जबरदस्त एक्शन देखे के मिली. कहे वाला कहत बाड़े कि ई फिल्म भोजपुरी के सत्या साबित होखी. कई गो दोसर दिग्गज स्टार एह भूमिका से मना कर दिहले काहे कि अतना चुनौती वाला भूमिका से डेरा गइल रहे लोग.\nपवन सिंह के सपना पूरा हो गइल\nपवन सिंह के बरिसन से ई साध रहे कि उनका कवनो फिल्म के शूटिंग उनका गाँव में होखो जवना में ऊ नायक होखस आ एह सुपर स्टार के ई साध पूरा भइल लागल नथुनिया के धक्का से जवना के शूटिंग अबही हालही में आरा जिला में करावल गइल. पवन सिंह के कहना बा कि उनका खातिर एह ले बढ़ के बाति का हो सकेला कि उनका फिल्म के शूटिंग ओहिजा होखो जहाँ से उनकर नाम जुड़ल बा. बतवलन कि एह शूटिंग से उनकर बाबूजी माई आ सगरी हित मीत सभे खुश बा.\nपिंड दान करीहे रवि किशन\nहिन्दू संस्कृति में अपना पूर्वजन के आत्मा के शान्ति खातिर पिंडदान के रिवाज बा. एह काम खातिर गया के सबसे पवित्र जगहा मानल गइल बा. भोजपुरी सिनेमा मे पहिला बेर एह विषय पर कवनो फिल्म बनत बा जवना में भोजपुरी सिनेमा के सदाबहार सुपर स्टार रविकिशन एह पिंडदान के अंजाम दीहें. फिल्म के निर्मात्री पायल दूबे, निर्देशक आनन्द गहतराज आ बैनर श्रीकृष्णा क्रियेशन के बा,\nपिंडदान के शूटिंग वास्तविके लोकेशन पर होखे जा रहल बा.\nकुसूर के संपादन कार्य शुरु\nअयान फिल्म्स प्रोडक्शन्स के प्रस्तुति आ निर्माता इरफान खान के म्यूजिकल ससपेंस थ्रिलर भोजपुरी फिल्म कुसूर के संपादन कार्य शुरु हो गइल बा.\nयुवा निर्देशक अशोक त्रिपाठी अत्री अपने लिखल कहानी के बेहतरीन निर्देशन से बेहद मनोरंजक बना दिहले बाड़न. भोजपुरिया दर्शक एकरा के बेर बेर देखल चहीहें जवना के कलाकारन में रॉबिन खान, कल्पना, विनोद तिवारी, मनोज टाइगर, मनोज द्विवेदी, गोपाल राय, विपिन सिंह का अलावे अनारा गुप्तो के नाम बा. गीतकार मुन्ना दूबे आ संगीतकार के रत्नेश हउवें. कैमरामैन लोकेश भंडारी आ नृत्य निर्देशक संतोष कुमार हउवें. फाइट मास्टरी गब्बर सिंह के ह.


Ex-minister dies after court verdict – टटका खबर\nSon of Congress leader Rajo Singh and an ex minister in Rabri government, Sanjay Singh died after the Munger court held him guilty of murdering 8 RJD workers in Shekhpura in year 2001. Eight others were held guilty too. But Sanjay Singh sufferedamassive heart attack and died before he could reach any hospital. Supporters created ruccuss accusing neglect of his condition and failure to get him treated in time.\nकांग्रेसी नेता राजो सिंह के बेटा आ राबड़ी सरकार में मंत्री रहल संजय सिंह के काल्हु मुंगेर कोर्ट में साल २००१ के शेखपुरा हत्याकाण्ड के दोषी ठहरा दिहल गइल. ओकरा बाद संजय सिंह के दिल के दौरा पड़ गइल आ ऊ अस्पताल चहुँपे से पहिले मौत का मुँह में चलि गइलन. संजय सिंह का साथे आठ गो अउरी लोगन के दोषी मानल गइल बा. एह हत्याकाण्ड में राजद के आठ गो कार्यकर्तन के हत्या कर दिहल गइल रहे आ बाद में संजय सिंह राजद के सरकार में राबड़ी मंत्रीमण्डल में मंत्रियो बनावल गइल रहलें.\nसंजय सिंह के समर्थक बाद में बवालो मचवले कि बार बार उनका खराब तबियत के जानकारी दिहला का बादो संजय के समय पर अस्पताल ना भेजल गइल जवना से उनकर मौत हो गइल. संजय के मौत प्रशासन का लापरवाही से होखे के आरोप लगावत रहे ऊ लोग.


कुणालो सिंह बन गइलन रिंकू घोष के फैन – Anjoria\nभोजपुरी दर्शकन का दिलोदिमाग पर तीस साल से राज करत महानायक कुणाल सिंह एह घरी अभिनेत्री रिंकू घोष के तारीफ के पुल बान्हत बाड़न आ इहाँ ले कहत बाड़न कि रिंकू घोष भोजपुरी सिनेमा में पद्मा खन्ना अउर कुमकुम का तरह भोजपुरियन के दिल पर राज करत बाड़ी.\nकुणाल सिंह आ रिंकू घोष ‘सईयां ड्राईवर बीबी खलासी’ में साथे काम कइले बा लोग. कुणाल सिंह के कहना बा कि एह पारिवारिक फिल्म में रिंकू घोष के भूमिका में अभिनय के पराकाष्ठा देखे के मिली. जे तरह से कुमकुम अउर पद्मा खन्ना ठेठ भोजपुरिया औरत के भूमिका निभावत दर्शकन का दिल पर राज कइल वइसने राज अब रिंकूओ घोष ‘सईयां ड्राईवर बीबी खलासी’ का बाद करीहें. रिंकू घोष जतना बेहतरीन कलाकार हई ओतने बेहतरीन नृत्यांगना, अभिनय में लाजवाब हई आ ग्लैमरस रोलो में गजब ढावेली. रिंकू के ग्लैमर कुणाल सिंह ‘नाच नचईया धूम मचईया’ में देखलें.\nकुणाल सिंह के कहना बा कि ‘सईयां ड्राईवर बीबी खलासी’ केहू के मन ना तूड़ी. एह फिल्म के ट्रायल जेही देखल उहे तारीफ करत बा रिंकू के. पिछला दिने एह फिल्म के प्रमोशन खातिर रिंकू पटना गइली त ओहिजो के पत्रकार ट्रायल शो देख के रिंकू के बड़ाई कइलें. कहलें कि अईसनो पारिवारिक फिल्म बने के चाहीं भोजपुरी में.


KXIP vs SRH Live Score: पंजाब को छठा झटका, जॉर्डन आउट\nराढ़, साढ़, सीढ़ी, सन्यासी जईसे किस्सा त आप के खूब मिली लेकिन बनारस एतने ना ह. ‘काशी क अस्सी’ पढ़ब त लगी की बनारस में खाली गारी देवे वाला भरल हवें.\nविविधता में बनारस क आपन पहिचान ह. येह विविधता आउर बनारसी ठाठ के लेके उहाँ के कलमकार लोग खूब मेहनत कईले हवें. वोह खासियत के ले के बहुत लिखल-पढ़ल गयल ह. साहित्यकार, इतिहासकार आउर राजनीति करेवाला बहुत लोगन नगर के बारे में बुझले आउर लिखले बा. भारतेंदु हरिश्चंद्र से ले के मुंशी प्रेमचंद, जयशंकर प्रसाद आउर काशीनाथ सिंह जईसन बनारसी माटी क लोग उहाँ की खूबसूरती की बारे में खूब लिखले बाड़ें. ओकरा में बनारसी पान से लेके दाल मंडी में नाचे वाली बाई तक की बारे में राउर पढ़ सकीला. लेकिन राउर जब पढ़ब त आप के लागी की कुछ बड़हर बात त कह गईल बा लेकिन असली बनारस क जवन गुन बा, ओकरा के अबहीं लिखल बाकी बा.\nराढ़, साढ़, सीढ़ी, सन्यासी जईसे किस्सा त आप के खूब मिली लेकिन बनारस एतने ना ह. ‘काशी क अस्सी’ पढ़ब त लगी की बनारस में खाली गारी देवे वाला भरल हवें. लेकिन जब कबहू आप बनारस जाईब त उहाँ आउर बहुत कुछ अईसन मिली जवन किताबिन क लेखक लोग ना लिखले हवन. उ लोग शायद एसे छोड़ दिहलन की बनारस के बनवले में उनहन लोगन क भूमिका त ह लेकिन प्रचार ना भयल ह. जेकर प्रचार ढेर भयल ओकर लिखल गयल लेकिन जेकर प्रचार ना भयल उ रह गयल. बस एतने बात ह. लिखे वालन क प्रतिभा कम रहे, इ कहल ठीक ना ह. एतना जरुर कहल जा सकेला की जेकर जईसन भावना रहे, वोईसन लिखलन.\nपरकिरती की बारे में लोग खूब लिखले ह. बनारस क सबेर अईसने होखेले जईसे सूरज गंगा में नहा के निकलत होखे. ललछाहू से उज्जर भाईले की बीच में आप सूरज के देखब त लागी की सच में कवनो कलाकार गेरुआ कपड़ा रंग के बीच में सूरज बना दिहले बा. उहाँ क बनल साड़ी में अईसन कलाकारी आप के खूब देखेके मिली. गलीचा में एक से एक चित्र आप देख सकीला. बनावे वालन क प्रतिभा आप के सोचले पर मजबूर क देई. एगो खासियत इहो ह की बहुरंगी नगरी ह. उहाँ निक जबून कई तरह क व्यवहार करे वाला लोग आप के मिल जयिहें. गली कूचा से ले के घाट पर ले आप घूम आईब. बहुत ठग मिलिहें स. लेकिन ओहिमा बहुत मनई अईसनों मिलिहअ की जबान दे दिहलन त केतनो बुरा भला होत रही, अपनी बात से पलटी ना मरिहें.\nजब आप उहाँ क विविधता देखब त आपो के इहे समझ आई की बनारस के खाली धरम ना बनवले ह. ठठेरी बजार से लेके सोनारी बजार ले क एकहक गो कारीगर मील के बनवले हवन. एक से एक छाप बनावे वाला मनई आप के आजो मिल जईहें, जिनकर केहू नाम लेवा नईखे आउर नाही उनकरी बारे में केहू लिखले बा. आप त जानीला की मेहनत करे वाला मनई परचार में ना पड़ेला. ओकराके सोझ बात समझ आवे ले की ‘समान नीमन बनवा, खोजवार बहुत हवें’. लेकिन एह परचार क ज़माना में उ तनी पीछे रह गयल बाड़ें जा. अब उनकर काम धीरे-धीरे बिलात बा. एसे की उनकी मेहनत क कदर करे वाला त बहुत लोग ह लेकिन ख़रीदे वाला केहू ना मिलत ह. ओकर कारन ह परचार क आभाव. जे खरीदार ह ओकरा तक सूचना पहुँचबे ना करेले. आज इ हालत ह कि लागतो भर कीमत ना मिलत बाड़े. एसे नयका लईका आपन पुस्तैनी काम छोड़ के कुछ आउर करे दूर चल जात बाड़ें स.\nएक ओर बजार में हाथ से बनल समान क मांग बढ़त बा आउर दूसरी ओर ओकरा के बनावे वाला कम होत जात बड़न जा. अइसना में हाथ से बनल समान एतना महंग हो गईल बा की सामान्य मनई खरीद ना सकेला. अब एमे केकर दोष दिहल जाव? अब अईसन बदलाव आयल बा की लईका गाँव छोड़ के शहर भागत बड़ान स. पुरनका काम अब कम होखे लागल.\nदुनिया की धींगा कुश्ती की बादो बनारस बहुत मस्त रहे वाला नगर ह. आप उहाँ जाईब त आप के रेक्सा चलावे वालन से लेके, पनवाड़ी आउर चाय बेचे वाला मनई अपनी दुनिया में रमल देखाई. एकर मतलब इ ना ह की ओकरा कवनो चिंता नईखे. एकर मतलब इ ह की हर समस्या क सामना उ हस कईले क कला जानत ह. ओकरा के मालूम ह की रोवले समाधान ना निकली. एसे उ खुद मस्त ह आउर ओकरा आसपास जे देखाई, सबके मस्त करत रही. इहे असली बनारस ह. हर हर महादेव की संगे दुरंगिया बोली.\nसाहित्य पढ़ब त ओकरा में लक्षणा व्यंजना क बहुत महत्व दिखाई देला आउर जे लिखले की एह तरीका क उपयोग करेला लोग ओकरा के ‘हरिशंकर परसाई’ क उपाधि देला. जब आप बनारस जाईब लईका/जवान, बुढ़वा/सयान सब लक्षणा/व्यंजना में बतियावत भेटा जाई. सीधे बहुत कमे लोग बोलत मिली. हंसी-ठठा त उहाँ की चऊरहा क सुन्दरता बा. जे हंसी-ठठा ना करेला लोग ओकरा के कहेला की ‘मरले की बाद सीधा सरग जाए क सीढ़ी बनावे में बाझल बा’. केहू ढेर खुश हो जाई त कही की ‘इ गुरु अईसने पईदा भईल रहलन, एसे कुछऊ बोलत ना हउवन.’ आप देखब की एह महामारी के बखत में जब सब डेरात/परात बा त बनारस क मनई सबेरे गंगा नहा के भांग घोटे में लागल बा. कोरोना में न भांग क छनाई बंद बा न गजही चिलम के फुरसत मिलल बा.\nबनारस क आदमी अपनी काम में बहुत फुर्ती देखावेला. जईसे उहाँ कुल काम मनई अपनी फयदा खातिन करेला लेकिन कईले क श्रेय भोलेनाथ, काल भैरव आउर बउरहवा बाबा के दे देई. आप ओकरा से पूछब त कही की सब इनही लोगन क माया ह. लेकिन जब कहीं फयदा क बात आई त तुरंत काम क के निकल जाई. कुल मिलाके इ बात ह की बनारस एगो अदमी क ना ह. सब मिल के बनवले ह. मोची से लेके ठेला चलावे वाला तक, अमीर से ले के गरीब ले उहाँ की हवा में सब अयीसही रस घोरत जियत मिल जईहन जा.


तो का तीस लाख गएल पानी में? | Khabar Lahariya (खबर लहरिया)\nखबर लहरिया » तो का तीस लाख गएल पानी में?\nद्वारा लिखित खबर लहरिया November 3, 2015 34 बार देखा गया\nजि़ला वाराणसी। बनारस के लोगन आए दिन जाम से जूझल करलन। सिग्नल हव, यातायात पुलिस हव मगर हर घंटा जाम लग जाला। अइसे में अगर तीस लाख के लागत से बनल तीन सौ मीटर के स्टैंड खाली पड़ल रही तो गुस्सा अइबे करी।\nकचहरी स्थित जे.पी. मेहता स्कूल के सामने एक वाहन स्टैंड हव। पूर्व डी.एम. प्रांजल यादव के समय करीब साल भर पहिले इ बनल रहल। फुटपाथ के अतिक्रमण से मुक्त करावे खातिर के अभियान चलावल गयल रहल। तब सवाल उठल रहल कि फिर फुटपाथ पर खड़ी होवेे वाली गाडि़यां कहां जहियन? इ पर प्रशासन ने तीस लाख रुपिया खर्चा करके वाहन स्टैंड बनवइलेस। लेकिन ना तो अतिक्रमण हटल और ना ही एसे सरकार के कउनों फायदा भयल। इहंा से आवे जाए वाला अभिषेक, संजू, दीपक आउर कई लोगन के कहब हव कि स्टैंड में ट्रक खड़ा रहला। फिर हम उहां आपन गाडि कैसे खडी करी? दरअसल इ स्टैंड ट्रक स्टैंड नहीं हव इहां तो दोपहिया वाहन खड़ा होवे वाला रहल। एतना ही नाहीं इहां तो कुछ खानाबदोश लोग आकर आपन ठिकाना बना लेहले हयन। गाडि़ के जि़म्मेदारी लेवे खातिर के इहां कोई तैनात नाहीं हव।\nवी.डी.ए. के सहायक अभियंता के कहब हव कि निर्माण कराके इ स्टैंड नगर निगम के सौंप दियल गयल रहल। लेकिन अभी उनकरे तरफ से कउनों पहल नाहीं करल गएल हव। नगर निगम के नगर आयुक्त बी.के. द्विवेदी के कहब हव कि जि़ला प्रशासन के इ स्टैंड खातिर के पहल करे के हव। तभहीं स्टैंड के ठेका कोई के दिया सकला।


February 2015 – टटका खबर\nभोजपुरी में देश दुनिया के खबर (शनिचर, 28 फरवरी 2015)\n(शुक, 27 फरवरी के खबर) राष्ट्रपति के अभिभाषण पर संसद में भइल चरचा में विपक्ष के भाषनन के चुन चुन के जवाब दिहलन पीएम मोदी. आजु मोदी अपना पूरा रौ में रहुवन आ संसद में चुप्पी साधे के शिकायत करे वाला विपक्ष शायद अब फेर कबो उनुका से जवाब देबे के ना कही. अपना जवाब…\nRead More about भोजपुरी में देश दुनिया के खबर (शनिचर, 28 फरवरी 2015)\nभोजपुरी में देश दुनिया के खबर (शुक, 27 फरवरी 2015)\n(बियफे, 26 फरवरी के खबर) बियफे का दिने पेश भइल मोदी सरकार के पहिलका पूरा रेल बजट में सवारी भाड़ा ना त कम भइल ना बढ़ावल गइल. डीजल के दाम में कमी से कुछ लोग के उमेद रहुवे कि भाड़ा में कुछ कमी हो सकेला. साथही कवनो नया ट्रेन चलावे के एलानो ना भइल. बाकिर…\nRead More about भोजपुरी में देश दुनिया के खबर (शुक, 27 फरवरी 2015)\nभोजपुरी में देश दुनिया के खबर (मंगल, 24 फरवरी 2015)\n(सोमार, 23 फरवरी के खबर) छपरा न्यूज मुहल्ला के समस्या सलटावे खातिर पोलियो ड्राप ना पिआवे के सहारा ले के छपरा के रौजा पोखरा बस्ती के लोग अधिकारियन के हलकान क दिहल. चार घंटा ले मान मनौवल का बाद लोग पोलियो ड्राप पिअवावे खातिर तइयार भइल. एगो निजी फाइनेंस कंपनी के कर्मचारी लोन के पइसा…\nRead More about भोजपुरी में देश दुनिया के खबर (मंगल, 24 फरवरी 2015)\nभोजपुरी में देश दुनिया के खबर (सोमार, 23 फरवरी 2015)\n(अतवार, 22 फरवरी के खबर) राजभवन में आयोजित एगो सादा समारोह में नीतीश कुमार चउथा बेर बिहार के मुख्यमंत्री के किरिया लिहलन. उनुका संगे 22 गो मंत्रियनों के किरिया धरावल गइल. एह मौका पर पीएम रह चुकल देवगोडा आ तीन गो मुख्यमंत्रीओ – ममता बनर्जी, अखिलेश यादव, आ तरुण गोगोई – मौजूद रहलें. रमई राम…\nRead More about भोजपुरी में देश दुनिया के खबर (सोमार, 23 फरवरी 2015)\nभोजपुरी में देश दुनिया के खबर (अतवार, 22 फरवरी 2015)\n(शनिचर, 21 फरवरी के खबर) अतवार के साँझ जदयू नेता नीतीश कुमार चउथा बेर बिहार के मुख्यमंत्री पद के किरिया खइहें. अपने बनावल मुख्यमंत्री जीतन राम माँझी के उखाड़ के नीतीश फेरू कुरसी हथियवले बाड़न. आ अबकि उनका चारा घोटाला आ जंगल राज खातिर जानल जाए वाला लालूओ प्रसाद के समर्थन बा. ढेर दिन बाद…\nRead More about भोजपुरी में देश दुनिया के खबर (अतवार, 22 फरवरी 2015)\nभोजपुरी पट्टी से टटका खबर (21 फरवरी)\n(शुक, 20 फरवरी के खबर) केन्द्रीय स्वास्थ्य मंत्री जेपी नड्ढा आ गोरखपुर से भाजपा सांसद योगी आदित्यनाथ शुक का दिने गोरखपुर मेडिकल काॅलेज अस्पताल के निरीक्षण कइले आ अस्पताल के विकसित करे के भरोसा दिहले. दीनदयाल उपाध्याय गोरखपुर विश्वविद्यालय के कर्मचारी संघ के चुनाव में मनीष त्रिपाठी अध्यक्ष, राजबहादुर गौतम महामंत्री आ संतोष सिंह के…\nRead More about भोजपुरी पट्टी से टटका खबर (21 फरवरी)\nदेश दुनिया के खबर भोजपुरी में (शनिचर, 21 फरवरी 2015)\n(शुक, 20 फरवरी के खबर) Audio – TatkaKhabar-20-Feb-15 बिहार में विधानसभा अध्यक्ष के बेवहार देखत, अपना समर्थक विधायकन के मिलत धमकी, आ गुप्त मतदान करावे से मना कइला का बाद मुख्यमंत्री जीतन राम माँझी विश्वास मत लेबे से पहिलहीं राज्यपाल के आपन इस्तीफा सँउप दिहलन. बाद में राज्यपाल नीतीश कुमार के नयका मुख्यमंत्री बने आ…\nRead More about देश दुनिया के खबर भोजपुरी में (शनिचर, 21 फरवरी 2015)\nभोजपुरी पट्टी से खबर\nअबहिए पता चलल बा कि बिहार के मुख्यमंत्री जीतन राम माँझी इस्तीफा दे दिहलन काहे कि उनुका पता चल गइल कि उनुका लगे बहुमत नइखे. बाकिर एह दौरान नीतीश कुमार के सत्ता लोलुप चेहरो उजागर क गइले जीतन. (बियफे 19 फरवरी के खबर) बक्सर जिला के डुमरांव व्यवहार न्यायालय के हरियाणा फार्म से हटाके डुमरांव…\nRead More about भोजपुरी पट्टी से खबर\nदेश दुनिया के खबर भोजपुरी में (शुक, 20 फरवरी 2015)\n(बियफे, 19 फरवरी के खबर) Listen Audio of TatkaKhabar-19-Feb-15 बिहार भाजपा विधायक माँझी सरकार के समर्थन में मतदान करे के फैसला लिहले बाड़न. सुशील मोदी कहलन कि माँझी जीतिहें कि हरीहें ई खुद माँझी जानसु. भाजपा त एगो महादलित के अपमान का खिलाफ खड़ा भइल बिया. सुशील मोदी कहलन कि हर जगहा दलित आ महादलित…\nRead More about देश दुनिया के खबर भोजपुरी में (शुक, 20 फरवरी 2015)\n(बुध, 18 फरवरी के खबर) पटना उच्‍च न्‍यायालय जीतनराम मांझी सरकार के बड़हन नीतिगत फैसला लेबे पर रोक हटा दिहलसि त माँझी कैबिनेट नया फैसलन के बरखा करा दिहलेंं. एह फैसलन में सरकारी नौकरी में 35 फीसदी महिला आरक्षण, पुलिस में हर साल तेरह महीना के तनखाह, किसान सलाहकारन आ होमगार्डन के मानदेय में बढ़ोतरी,…\nRead More about देश दुनिया के खबर भोजपुरी में (बियफे, 19 फरवरी 2015)\n(मंगल, 17 फरवरी के खबर) ईसाईयन के एगो समारोह में शामिल होखे चहुँपल प्रधानमंत्री मोदी कहलन कि उनकर सरकार देश में कवनो संप्रदाय के नफरत पसारे ना दी आ धार्मिक आजादी के मान राखी. हालांकि हाल ही में दिल्ली के एगो स्कूल में भइल चोरी के घटना का बाद मीडिया में बेवजह के बवाल खड़ा…\nRead More about देश दुनिया के खबर भोजपुरी में (बुध, 18 फरवरी 2015)\nनमस्कार! आजु महाशिवरात्रि का दिने रउरा सभे ला शुभकामना करत टटका खबर पर पेश बा सोमार 16 फरवरी के खबर. Download Music – Embed Audio Files – TatkaKhabar-16-Feb-15 श्रीलंका में पिछला महीना भइल चुनाव जीतला का बाद पहिला बेर विदेश यात्रा पर निकलल श्रीलंका के राष्ट्रपति मैथ्रिपाला सिरिसेना सोमार का दिने प्रधानमंत्री नरेंद्र मोदी से…\nRead More about देश दुनिया के खबर भोजपुरी में (मंगल, 17 फरवरी 2015)\nदेश दुनिया के खबर भोजपुरी में (सोमार, 16 फरवरी 2015)\n(अतवार, 15 फरवरी के खबर) TatkaKhabar-15-Feb-15 क्रिकेट वर्ल्ड कप के आपन पहिलके मुकाबला में भारत पाकिस्तान के 76 रन से हरा दिहलसि जवना का बाद देश भर में क्रिकेट प्रेमियन का संगही उहो लोग खुशी मनावे लागल जिनका क्रिकेट से बेसी एह पर धियान रहेला कि पाकिस्तान के हरावल जाव चाहे जवन मुकाबला होखे. दोसरा…\nRead More about देश दुनिया के खबर भोजपुरी में (सोमार, 16 फरवरी 2015)\nदेश दुनिया के खबर भोजपुरी में (अतवार, 15 फरवरी 2015)\n(शनिचर, 14 फरवरी के खबर) Download Music – Free Audio – TatkaKhabar-14-Feb-15 टट… बिहार सरकार धारी धरही समेत दुसाध जाति के महादलितन में शामिल कर लेबे के फैसला कइले बिया. इहो तय भइल बा कि अनुसूचित जातियन वाला टोला में विकास मित्र पर अनुसूचितने के बहाल कइल जाई. बीस बरीस से अधिका के अनुभव राखेवाला…\nRead More about देश दुनिया के खबर भोजपुरी में (अतवार, 15 फरवरी 2015)\nदेश दुनिया के खबर भोजपुरी में (शनिचर, 14 फरवरी 2015)\n(शुक, 13 फरवरी के खबर) Music TatkaKhabar-13-FEb-2015 ई महज संजोगे रहल कि 13 फरवरी का दिने टटका खबर आपन आडियो सुनवावे के फैसला कइलसि आ हर साल एह दिन के विश्व रेडियो दिवस का रूप में मनावल जाला. भोजपुरी पढ़े में नवहियन के होखे वाला दिक्कत देखत एकर आडियो जारी करे के शुरुआत कइल गइल…\nRead More about देश दुनिया के खबर भोजपुरी में (शनिचर, 14 फरवरी 2015)\nआरा छपरा बलिया समेत देश दुनिया के खबर भोजपुरी में (शुक, 13 फरवरी 2015)\nDownload Audio – Tatka12Feb (बियफे, 12 फरवरी के खबर) आआपा नेता अरविन्द केजरीवाल आ मनीष सिसोदिया बियफे का दिने पीएम मोदी से मिललें. चाय नाश्ता पर ई लोग पीएम के अपना किरिया धराई समारोह में आवे के नेवता दिहलें बाकिर पीएम मोदी कहलन कि पहिले से तय कार्यक्रम का चलते ना आ पइहें. केजरीवाल दिल्ली…\nRead More about आरा छपरा बलिया समेत देश दुनिया के खबर भोजपुरी में (शुक, 13 फरवरी 2015)\n(बुध, 11 फरवरी के खबर) सुने में आवत बा कि मुख्यमंत्री के राज्यपाल से निर्देश मिलल बा कि 20 फरवरी के विधानसभा में राज्यपाल के अभिभाषण का तुरत बाद मतदान करा के ऊ आपन बहुमत सिद्ध करावस. मतदान पर्ची डाल के होखी. बाकिर माँझी के समर्थक विधायक विधानसभा अध्यक्ष के पक्षपाती रवैया से परेशान बाड़े….\nRead More about आरा छपरा बलिया समेत देश दुनिया के खबर भोजपुरी में (बियफे, 12 फरवरी 2015)\nखबर भोजपुरी में (बुध, 11 फरवरी 2015)\n(मंगल, 10 फरवरी के खबर) दिल्ली विधानसभा सभा में मिलल बड़हन जीत का बाद आआपा के विधायक अपना संयोजक अरविंद केजरीवाल के आपन नेता चुन लिहले. अब केजरीवाल उपराज्यपाल से मिले जइहें आ सरकार बनावे के दावा पेश करीहें. 14 फरवरी के रामलीला मैदान में शपथ ग्रहण करे के योजना बा. आआपा एह चुनाव में…\nRead More about खबर भोजपुरी में (बुध, 11 फरवरी 2015)\nखबर भोजपुरी में (मंगल, 10 फरवरी 2015)\n(सोमार,9फरवरी के खबर) सिंगापुर के राष्‍ट्रपति डॉ टोनी तान केंग याम के आज राष्‍ट्रपति भवन में रस्‍मी स्‍वागत कइल गइल. उनुका संगे उनुकर पत्नीओ आइल बाड़ी. एह मौका पर उनका के गार्ड आफ आनर दिहल गइल आ बाद में पीएम मोदी आ विदेश मंत्री सुषमा स्वराज से भेंट में दुनू देश का हित…\nRead More about खबर भोजपुरी में (मंगल, 10 फरवरी 2015)\nखबर भोजपुरी में (सोमार,9फरवरी 2015)\n(अतवार, 8 फरवरी के खबर) पीएम मोदी से भेंट कइला का बाद बिहार के मुख्यमंत्री जीतन राम माँझी कहलन कि इस्तीफा देबे के स‌वाले नइखे. बहुमत के फैसला विधानसभा में करा लिहल जाई. ओने विधानसभा स्पीकर उदय नारायण चौधरी जदयू विधायक दल के नेता का रूप में नीतीश कुमार के मान्यता दे के मामिला अउरी…\nRead More about खबर भोजपुरी में (सोमार,9फरवरी 2015)


Red Ribbon Express to reach Ballia today – टटका खबर\nThe Red Ribbon Express will reach Ballia today and the station have been decorated to welcome this train which educate the public ablout AIDS awareness. This train has eight coaches out of which six are for the campaign.\nआजु एड्स से बचाव का बारे में जानकारी देबे वाली रेड रिबन एक्सप्रेस बलिया चहुँपे वाली बा. स्टेशन के कवनो दुलहिन के स्वागत करे जइसन सजावल गइल बा. गाँवे गाँवे एकर प्रचार कई दिन से करावल जा रहल बा. स्टेशन पर शामियाना लगा के स्वास्थ्य विभाग के दू दर्जन स्टाल लगावल गइल बा. ट्रेन में आठ गो बोगी जोड़ल बा जवना में से चार गो में प्रदर्शनी लगावल गइल बा, एगो में प्रशिक्षण देबे के इन्तजाम बा आ एगो डिब्बा में इलाज के व्यवस्था रही. बाकी दू गो डिब्बा संबंधित लोग के इस्तेमाल खातिर बा.


विराज भट्ट "गरदा" मचवले बाड़न गोरखपुर में – Anjoria\nसिनेमा भोजपुरी के एक्शन स्टार विराज भट्ट एह घरी गोरखपुर में गर्दा मचवले बाड़न. एहिजा उनकर फिलिम ‘गर्दा’ के शूटिंग चलत बा. विराज भट्ट बतवलें कि गोरखपुर सिनेमा ला बहुते सगुनिया जगह ह. एहिजा फिलिमावल ‘ससुरा बड़ाई पईसावाला’ आ ‘कहां जईबा राजा नजरिया लड़ाई के’ सफलता के इतिहास रचली स. आ विराज के पूरा भरोसा बा कि ‘गर्दा’ फिलिमो सफलता के रिकार्ड बनाई.\nपराग पाटिल निर्देशित आ श्रवण निर्मित एह फिलिम में विराज भट्ट के नायिका बाड़ी अंजना सिंह. साथे बाड़न दीपक भाटिया. एक्शन स्टार विराज भट्ट के एक्शन लोग में रोमांच भर देला. उनकर जादू भोजपुरी वर्ल्ड में खूब चलेला. उत्तर प्रदेश, बिहार आ मुंबई में उनकर आपन फैन्स फॉलोइंग बा. मुंबई में उनकर हालिया रिलीज फिलिम ‘अंतिम तांडव’ सफलता के इतिहास बनवलसि.\nएह साल अबले विराज भट्ट के सात गो फिलिम ‘जानवर’, ‘जान तेरे नाम’, ‘भाई जी’, ‘दुर्गा’, ‘अंतिम तांडव’, ‘मर्द तांगेवाला’ आ ‘हिम्मतवाला’ सफलता के रिकार्ड बनावत विराज के राज बनवले रखले बाड़ी स भोजपुरिया दर्शकन का दिल पर.


असुविधा खातिर माफी चाहब – Anjoria\nनवम्बर 5, 2011 अँजोरिया\nबाकिर काल्हु रात से फेर अँजोरिया वेबसाइट बंद हो गइल रहुवे. एह हॉस्ट से तंग आ गइल बानी बाकिर “उपर चढ़ि के देखा त घर घर एके लेखा”. हर वेबहास्ट का लगे कुछ ना कुछ समस्या बा.\nअबही हमरा हॉस्ट के कहना बा कि केहू अँजोरिया के खराब कइल भा हैक कइल चाहत बा. एह चलते अँजोरिया परिवार के सगरी वेबसाइटन पर से कमेंट करे आ रजिस्टर करे के सुविधा हटावल जात बा. रउरा अगर कुछ कहहीं के होखे त हमरा के ईमेल कर दीं. राउर टिप्पणी ओह पोस्ट का साथ जोड़ दिहल जाई.\nआशा बा कि रउरा एह असुविधा के सह लेब काहे कि ना रहला से नीमन बा आन्हर बहिर हो के रहल..


नीलम सिंह के खुदकुशी मामिला – Anjoria\nमार्च 10, 2015 खुदकुशी, नीलम सिंह, पवन सिंह\nभोजपुरिया हीरो पवन सिंह के मेहरारू नीलम सिंह के फाँसी लगवला के कारण जाने खातिर मुंबई पुलिस तीन घंटा ले उनुका बाबूजी, माई आ भसुर से पूछताछ कइलसि बाकिर एह पूछताछ से का पता चलल से ना बतवलसि.\nपुलिस के तहकीकात जानल चाहत रहे कि नीलम के मानसिक स्थिति कइसन रहुवे आ अपना पति का खिलाफ कबो कवनो ओरहन अपना घर परिवार में कइले रही कि ना. इहो जानल चाहत रहे पुलिस के पवन सिंह संबंधे नीलम के पति-पत्नी के रिश्ता में कवनो कड़ुवाहट त ना रहुवे.\nनीलम सिंह के नइहरो के लोग एह बारे में कुछ नइखे बतवले. बाकिर जान देबे के मामिला अतना सहज त नाहिए रहल होखी. कुछ ना कुछ त कारण जरूर रहल होखी. देखल जाव, इंतजार कइल जाव.\nएह बीच पोस्टमार्टम का बाद नीलम सिंह के लाश उनुका घरवालन के सँउप दिहल गइल बा.


नीक लागऽता रिपोर्टर राखी के अंदाज़ – Anjoria\nहालिया रिलीज़ आ देखनिहारन के नीक लागत भोजपुरी फिलिम “मुजरिम” के रिपोर्टर राखी बनल राखी त्रिपाठी के किरदार दर्शकन पर जादू कर दिहले बा. मान सोमारिया फिल्म्स के बैनर तले निर्माता बबन यादव आ निर्देशक धीरज कुमार के एह फिलिम में राखी के अपोजिट बाड़न बिग बॉस राहुल रॉय. एड वर्ल्ड से ग्लेमर वर्ल्ड में उतरल राखी भोजपुरी के अकेला अभिनेत्री हई जे दू दर्जनो ले अधिका विज्ञापनन में आपन मौजूदगी दर्ज करवले बाड़ी. एह एड फिलिमन में यू पी टूरिज्म, गुजरात टूरिज्म, बिग बाज़ार, झंडू बाम, खेतान कूलर, चेन्नई सिल्क वगैरह के एड शामिल बा. एकरे अलावे प्रिंटो एड में राखी बहुते सक्रिय बाड़ी.\n“मुजरिम” फिलिम में पत्रकार के भूमिका करे वाली राखी त्रिपाठी के मानना ह कि हर किरदार खास होला आ उ हर किरदार खातिर जम के मेहनत करेली जेहसे परदा पर उ किरदार बढ़िया से उभरे. “मुजरिम” में उ पत्रकार के भाव भंगिमा बखूबी जियले बाड़ी. करीब एक दर्जन भोजपुरी फिलिमन के हिस्सा रह चुकल राखी के आवे वाली फिलिमन में जीजा जी की जय हो जल्दिए रिलीज होखी. कई एक फिलिम जल्दिए फ्लोर पर जइहें सँ.


टूटत बा नकारात्मकता के सीमा – संजय पांडेय – Anjoria\nOctober 10, 2013 Editor फिल्म, मनोरंजन 0\nभोजपुरी सिनेमा के चर्चित खलपुरुष संजय पांडेय अब अपना भूमिकन के लेके बहुते संजीदा हो चलल बाड़े. पिछला दिने चांदीवली स्टूडियो में राजकुमार पांडेय के फिलिम ‘देवरा भईल दीवाना’ के सेट पर संजय पांडेय से भइल बातचीत ः\nहे खलपुरुष, ‘देवरा भईल दीवाना’ में रउरा केकर बनावल खेल बिगाड़त बानी ?\nनाहीं, ऊ सब एह फिलिम में अवधेश मिश्रा के नामे बा. हम त एगो नया तरह के चरित्र जीयत बानी. ई एगो कॉमिक मिक्स्ड निगेटिव शेड के कैरेक्टर ह जे परेशान त करेला बाकिर केहू के नुकसान ना करे. नामो वइसने बा हलकट पांडे. मनोज तिवारी, पाखी हेगड़े मरद मेहरारू हउवें. चिंटू (प्रदीप) मनोज जी के छोट भाई ह. बीच में अवधेशजी खलपुरुष बानी. हम नारद जी का तरह एने-ओने में अझुराइल बानी.\nराजकुमार पांडेय के अधिकतर फिलिमन में रउरा रहीले ?\nराजकुमार जी साथे ई हमार बारहवीं फिलिम ह. ‘कहिया डोली ले के अइबऽ’ से सिलसिला शुरू भइल. ‘दीवाना’ में हम उनका अउर करीबी भइनी आ ‘देवरा बड़ा सतावेला’ मे त उनकर पसंद के कलाकार हो गइनी. ‘सात सहेलियां’, ‘सजना के साथ मड़ईया में’, ‘लहरिया लूटऽ ए राजा जी’, ‘दुश्मनी’, ‘मैं नागिन तू नगीना’, का बाद पिछला साल ‘ट्रक ड्राईवर’, आ ‘सौगंध गंगा मईया के’ आइल. एह साल उनकर हिट फिलिम ‘जीना तेरी गली में’ के एगो खास हिस्सा हमहू रहनी. आ अब ई हलकट पांडेय.\nआवेवाली फिलिमन के नाम?\n‘रिहाई’, ‘कसम वर्दी के’, ‘रंग दे प्यार के रंग में’, ‘दिल भईल दीवाना तोहरा प्यार में’, ‘विराज तड़ीपार’, ‘कोठा’, ‘देस परदेस’, राजाजी आई लव यू’ वगैरह.\nएह सभ में त नकारात्मक भूमिके होखी ?\nअब ले त बा. लोगो हमरा के एही तरह के किरदार में देखे के आदी हो चलल बा. एहसे निर्देशको अलगा तरह के भूमिका ना देस. बाकिर अब टूटे लागल बा नकारात्मकता के सीमा. ‘बीबी नं. 1’ में हम कॉमिक टच लिहले रहीं, ‘देवरा भईल दीवाना’ में बानी, आगे लोग अब नया भूमिका देबे में हिचकिचाई ना.\n(शशिकांत सिहं, रंजन सिन्हा)


Ashish Verma's Page - JaiBhojpuri.com\nBlog PostsDiscussionsEventsGroupsPhotosPhoto AlbumsVideos Ashish Verma's Likes Ashish Verma's Friends\nView All Ashish Verma's Page\nशशि कुमार सिंह (SHASHI) leftacomment for Ashish Verma"प्रणाम आ जय भोजपुरी\n"Oct 15, 2012Rajeev Mishra "राजीव भोजपुरिया" leftacomment for Ashish Verma"\nभाई जी , रउवा के जन्म दिवस के हार्दिक बधाई , ईश्वर से प्रार्थना बा राउर दामन हमेशा खुशियों से भरल रहो , कामयाबी राउर गोड़ चूमे इहे शुभकामना बा !"Oct 15, 2011शशि कुमार सिंह (SHASHI) leftacomment for Ashish Verma"प्रणाम आ जय भोजपुरीबहुत बहुत बधाई आ शुभकामना रउवा जनमदिन पे ।\nआ संगे-संगे भोजपुरिया स्वाभिमान सम्मेलन-२ - ०३/१२ २०११ मे आवे के नेवता बाटेप्रोग्राम के बारे मे जान्कारी नीचे बाल दुनो लिंक प दिहल गैईल बा....आशा बा ०३/१२ २०११ के सिवान मे भेट…"Oct 15, 2011नबीन भोजपुरिया ( NB ) leftacomment for Ashish Verma"आशीष जी प्रणाम आ जय भोजपुरी\nजय भोजपुरी जिया भोजपुरी चला जीरादेई"Oct 15, 2010Ashutosh Ranjan leftacomment for Ashish Verma"जन्मदिन के बहुत बहुत बधाई आ शुभकामना....."Oct 15, 2010Admin leftacomment for Ashish Verma"वर्मा जी, जयभोजपुरी डॉट कॉम पर राउर स्वागत बा..."Jul 26, 2009Ashish Verma is nowamember of JaiBhojpuri.comJul 26, 2009 Welcome Them! RSS\nAt 9:34am on October 15, 2012, शशि कुमार सिंह (SHASHI) said… प्रणाम आ जय भोजपुरी\nAt 2:44pm on October 15, 2011, Rajeev Mishra "राजीव भोजपुरिया" said… भाई जी , रउवा के जन्म दिवस के हार्दिक बधाई , ईश्वर से प्रार्थना बा राउर दामन हमेशा खुशियों से भरल रहो , कामयाबी राउर गोड़ चूमे इहे शुभकामना बा ! At 6:35am on October 15, 2011, शशि कुमार सिंह (SHASHI) said… प्रणाम आ जय भोजपुरीबहुत बहुत बधाई आ शुभकामना रउवा जनमदिन पे ।\nAt 10:41am on October 15, 2010, नबीन भोजपुरिया ( NB ) said… आशीष जी प्रणाम आ जय भोजपुरी\nजय भोजपुरी जिया भोजपुरी चला जीरादेई At 12:52am on October 15, 2010, Ashutosh Ranjan said… जन्मदिन के बहुत बहुत बधाई आ शुभकामना..... At 2:58pm on July 26, 2009, Admin said… वर्मा जी, जयभोजपुरी डॉट कॉम पर राउर स्वागत बा... No comments yet!


रिहाई आ तीसरी कसम रिलीज – Anjoria\n‘रिहाई’ देखे उमड़ले दर्शक\nभोजपुरी के हॉट केक बनल फिलिम ‘रिहाई’ पिछला दिने बिहार में धमाकेदार ढंग से रिलीज भइल आ एकरा के देखे ला दर्शक उमड़ पड़ले. ‘रिहाई’ के नायक आदित्य ओझा आ खलनायक संजय पांडे अउर अकबर नकवी आ नायिका काजल राघवानी के मदमस्त कर देबे वाला लुक सभका नीक लागल बा.\n‘तेरी कसम’ बिहार में हंगामा मचवले बिया\nभोजपुरी सुपर स्टार खेसारीलाल यादव के फिलिम ‘तेरी कसम’ बिहार में रिलीज होखला का बाद हंगामा मचा के रख दिहले बिया. खेसारी के एक्शन एह फिलिम में दर्शकन के बहुते पसंद आइल बा. फिलिम के गाना पहिलही से हिट हो गइल बाड़ी स.\nफिलिम के कास्ट आ क्रेडिट देखे ला नीचे टैग में दिहल फिलिम के नाम पर क्लिक करीं.


हमीदा बनु बेगम के बारे में बताये? » Hamida Banu Begum Ke Bare Me Bataye - Download the Vokal App\nहमीदा बनु बेगम के बारे में बताये?...\nआपका प्रश्न है कि हमेशा बानो बेगम के बारे में बताएं तो आपके प्रश्न का उत्तर है कि हमीदा बानो प्रसिद्ध मुगल सम्राट हुमायूं की बेगम और तीसरे मुगल सम्राट अकबर की मां की दाल के गुरु की बेटी की मौत या थी किंतु उसका पति सुनने\naapka prashna hai ki hamesha bano begum ke bare mein batayen toh aapke prashna ka uttar hai ki hamida bano prasiddh mughal samrat humayun ki begum aur teesre mughal samrat akbar ki maa ki daal ke guru ki beti ki maut ya thi kintu uska pati sunane\nआपका प्रश्न है कि हमेशा बानो बेगम के बारे में बताएं तो आपके प्रश्न का उत्तर है कि हमीदा बा\nहमीदा बानो बेगम किसकी औरत थी?\nHamida Bano Begum Kiski Aurat Thi\nप्रश्न है हमीदा बानो बेगम किसकी औरत थी आंसर है हमीदा बानो बेगम हुमायूं कीऔर पढ़ें


बतकुच्चन – ६ – Anjoria\nमार्च 6, 2011 बतकुच्चन\nसोचत बानी कि लोग कहत होखी कि ई अनेरे अतना बतकुच्चन कइले रहेला. जरुरे अनेरिया आदमी होखी जेकरा लगे दोसर कवनो काम नइखे. बाकिर का बताई कि अनेरिया होखल नीमन, अनेरिया होखल ना. अब रउरा पूछब कि अनेरिया आ अनेरिया में का फरक होला ? उहे जवन “कनक कनक ते सौ गुनी मादकता अधिकाय, ये खाए बउराय नर, वो पाये बउराय” में होला. एक अनेरिया ऊ जवन अनेरे एने से ओने बउरात रहेला, दोसरे ऊ जे अपना अनेर से लोग के बउरवले रहेला. अब देखीं, कइसे एगो नुक्ता के हेर फेर से खुदा जुदा हो गइले. अनेरे आ अनेर में फरक बा. अनेरे मतलब बिना कारण, बिना मतलब. आ अनेर ऊ जे अन्हेर होला, अत्याचार होला, गलत होला. त एक अनेरिया ऊ जे अपना घोटाला से अनेर कर के राखि देला, दोसर अनेरिया ऊ जे एह अनेरिया का चलते अपना अनेरियोपन में काम के बहाना खोज लेला. रउरे बताईं कि कवन अनेरिया नीमन.\nअब नीमन से एगो भोजपुरी कहावत याद आ गइल, “नीमना घरे नेवता दिहल”. मतलब कि एगो नीमन उहो होला जे नीमन ना होखे बाकिर ओकरा के बाउर कहे के हिम्मत केहू में ना होला. अब वइसनका आगि के केहू खोर देव त इहे नू कहल जाई कि नीमना घरे नेवता दिहले बाड़ऽ, अब झँउसा ओकरा लहोक में. अब फेर सोचत बानी कि नेवतो त दू तरह के होला. एगो ऊ जे केहू के बोलावे खातिर नेवतल जाला, दोसर ऊ जे केहू के नेवतला पर ओकरा किहाँ चहुँप के नेवता का रुप में दिहल जाला. त अब जब नीमन घरे नेवता देइये दिहलऽ त ऊ अब नेवता पुरावे अइबे करी तोहरो घरे. अब ओकर नेवता पुरावल तोहरा खातिर पूरा पड़ जाव त अलगा बाति बा. देखतानी कि एह बतकुच्चन का फेर में हमार एगो नेवता छूटल जात बा, चलत बानी. फेर भेंट होई.


दू गाड़ी में राखल चार ड्रम स्प्रीट का साथ दू आदमी गिरफ्तार – टटका खबर\nदू गाड़ी में राखल चार ड्रम स्प्रीट का साथ दू आदमी गिरफ्तार\nसोमार का दिने आजमगढ जिला के मुबारकपुर इलाका में खुफिया जानकारी का आधार पर पुलिस दू गाड़ियन से चार गो ड्रम में राखल 1200 लीटर रेक्टीफाइड स्प्रिट बरामद कइलसि. एह मामिला में दू जने के गिरफ्तारो कर लिहलसि पुलिस.\nपुलिस अधीक्षक अरविन्द सेन बतवले कि खुफिया जानकारी का बाद जब सठियांव रेलवे क्रासिंग का लगे चेकिंग कइल जात रहे तब पुलिसे पर गोली चलावत दू गो गाड़ी भागे लगली स. पुलिस घेराबंदी क के दुनु गाड़ियन के ध लिहलसि आ दू गो अपराधियन के पकड़ लिहलसि. दू गो अउर अपराधी भाग निकलले. गिरफ्तार आरोपियन के नाम जयराम यादव आ सुनील राम हवे.\nपुलिस के कहना बा कि गिरफतार आरोपी ढेर दिन से वाराणसी एयरपोर्ट का लगे जौनपुर के रास्ते पूर्वांचल के कई जिलन में रेक्ट्रीफाइड स्प्रिट के नाजायज सप्लाई करत रहले.\nTags: आजमगढ़, जौनपुर, स्प्रीट\nट्रक के चपेटा से युवती के मौत


एम इम्तियाज खान लेके आवत बाड़े -‘पंचायत‘ – Anjoria\nएम इम्तियाज खान लेके आवत बाड़े -‘पंचायत‘\nआई के मूवीज फिल्मस के बैनर तले बनत भोजपुरी फिलिम ‘पंचायत‘ क शूटिंग पूरा हो गइल बा आ निर्माता एम इम्तियाज खान के एह फिलिम के पोस्टप्रोडक्शन के काम मुंबई के पार्क एवेन्यू स्टूडियो में कइल जा रहल बा.\n‘पंचायत‘ में विराज भटट आ काजल रेघानी के जोड़ी फेरू एक बेर परदा पर नजर आई. एह फिलिम में गँवई पंचायत के राजनीति आ ओकर अत्याचार देखावल गइल बा. मारधड़ से भरल एह फिलिम में मनोरंजनो भरपूर बा.\nलेखक निर्देशक फिरोज खान, गीतकार अशोक सिन्हा, संगीतकार गुणवंत सेन, नृत्यनिर्देशक एफ खान, छायाकंनकर्ता फिरोज खान, आ मुख्य कलाकारन में विराज भटट, कालज रेघानी, तनु श्री, मनोज टाईगर, ब्रजेश त्रिपाठी, गिरिश शर्मा, अजय शर्मा, परवीन शेख, अनूप अरोरा, रवि सिंह वगैरह शामिल बाड़े.\nफर्श से अर्श पर पहुंचले भोजवुड के नयका एंग्री यंगमैन राजेश राज\nअभय सिन्हा के मिलल कैमुर भोजपुरी सम्मान


दिल्ली में गूंजल अलगा राज्यन के माँग – Anjoria\nदिसम्बर 14, 2011 छोट छोट राज्य\nभारत में छोट छोट राज्यन के माँग करे वाला कई राज्यन के प्रतिनिधि एकसाथे मिलके एगो नेशनल फेडरेशन बना लिहले जवना के नाम राखल गइल बा “नेशनल फेडरेशन फॉर न्यू स्टेट्स”. पिछला दिने दिल्ली के कन्स्टिच्यूशनल क्लब में एह संस्था के बैनर तर आन्ध्र प्रदेश से तेलंगाना, बंगाल से गोरखा, महाराष्ट्र से विदर्भ, आ उत्तर प्रदेश से बुंदेलखंड, ब्रज प्रदेश, अवध आ पूर्वांचल के प्रतिनिधि एक साथे मिल के आपन आपन अलग राज्य के माँग के आवाज मिल जुल के बुलंद कइल.\nएह बइठक में तेलंगाना से पी निरुप रेड्डी, गोरखा से मनीष गतांक आ दिल कुमारी भंडारी (पूर्व सांसद , विदर्भ से विधायक अनिल, बुंदेलखंड से राजा बुंदेला, ब्रज प्रदेश से डा०. के.एस.राना, दुर्ग विजय सिंह भईया, अशोक शर्मा, अवध से मार्कंडेय प्रसाद सिंह आ पूर्वांचल से डा०.संजयन त्रिपाठी, अशोक चौबे, मनोज भावुक आ कुलदीप श्रीवास्तव के प्रतिनिधित्व में सैकड़ों बुद्धिजीवी, समाजसेवी, साहित्यकार, कलाकार आ पत्रकार शामिल भइले आ आपन आपन राय रखलें.\n(स्रोत – कुलदीप श्रीवास्तव)\nOne thought on “दिल्ली में गूंजल अलगा राज्यन के माँग”\nabhay pratap singh कहते हैं:\nदिसम्बर 16, 2011 को 10:41 पूर्वाह्न पर\ndekhaee det ba ki aagaj aesan ba t anjam kaisan hoee…\nbhagwan ee logan ke sadbuddhi desh….\nhamara bujhata ki ee pagalan ke aur kono kam naikhe…. ka


‘‘टाईगर’’ प्रवेशलाल के दहाड़ बिहार में 31 मई से – Anjoria\n‘‘टाईगर’’ प्रवेशलाल के दहाड़ बिहार में 31 मई से\nसिनेमा भोजपुरी के चर्चित सितारा प्रवेशलाल यादव के बहुचर्चित फिलिम ‘‘टाईगर’’ 31 मई से बिहार के सिनेमाघरन में रिलीज हो रहल बा. निरहुआ इंटरटेन्मेंट प्रा॰लि॰ के बैनर में बनल एह कंपलीट एक्शन फिलिम के लेखक-निर्देशक सुब्बाराव गोसांगी हउवें. प्रवेशलाल यादव, शुभी शर्मा, मनोज टाईगर, तेज बहादूर यादव, समर्थ चतुवेर्दी, अवधेश मिश्रा आ डांसिग क्वीन सीमा सिंह के प्रमुख भूमिका बा.\nएह फिलिम में प्रवेशलाल यादव एक से बढ़के एक एक्शन स्टंट करत लउकीहें. गीत प्यारे लाल यादव आ विनय बिहारी के लिखल बा जबकि संगीत दिहले बाड़ें राजेश-रजनीश. ‘‘हिरो’’ के अपार सफलता से उत्साहित प्रवेशलाल के पूरा भरोसा बा ‘‘टाईगर’’ के सफलता ला.\n’गुलाम’ लेके आवत बाड़न शम्भू पांडे\nनिरहुआ के ‘‘वर्दीवाला गुन्डा’’ 31 मई से बिहार में\nOne thought on “‘‘टाईगर’’ प्रवेशलाल के दहाड़ बिहार में 31 मई से”


महाराजगंज लोकसभा उपचुनाव २ जून के – टटका खबर\nमहाराजगंज लोकसभा उपचुनाव २ जून के\nराजद सांसद उमाशंकर सिंह के निधन का चलते खाली भइल बिहार के महाराजगंज संसदीय सीट पर उपचुनाव २ जून के करावल जाई. एह खातिर ८ मई से १५ मई का बीच परचा दाखिल कइल जा सकी. परचा के जाँच १६ मई के होखी आ १८ मई ले नाम वापिस लिहल जा सकी. ओकरा बाद जरूरी भइल त २ जून के चुनाव आ ५ जून के वोट गिनल जाई.\nमहाराजगंज संसदीय सीट ला उपचुनाव के अधिका अहमियत एह से ना हो पाई कि लोकसभा के चुनावो कपार पर आ चुकल बा आ जेही जीती ओकरा साल भर भितरे दोसरका हाली चुनाव लड़े पड़ी.\nTags: महाराजगंज, सारण


February 2011 – Page 8 – Anjoria\nMonth: February 2011 (Page 8)\nअबही ले राजीव दिनकर का खाता में दुइये गो भोजपुरी फिल्म बाड़ी सँ, “लाट साहब” आ “बलिदान”. बाकिर एह दुनु फिल्म के मिलल सफलता से राजीव दिनकर रातेरात गरमागरम केक बन गइल बाड़े भोजपुरी फिल्म निर्माता आ निर्देशकन खातिर. “बलिदान” फिल्म में रविकिशन आ जैकी श्राफ जइसन स्टारन का मौजूदगीपूरा पढ़ीं…\nभोजपुरी सुपर स्टार पंकज केसरी के एह साल रिलीज भइल पहिलका फिल्म “द ग्रेट हीरो हीरालाल” जवना तरह से बिहार में अपना सफलता के डंका बजवले बा तवन बेमिसाल बा. बिहार के पैंतीस सिनेमा घर में रिलीज ई फिल्म हर जगहा आपन सफलता के परचम फहरा दिहले बा. हमेशा सेपूरा पढ़ीं…\nपिछला दिने उदित नारायण, कुमार अन्ना, के रामजी सिंह, अझय सिंह वगैरह का मौजूदगी में डी॰एस॰ फिल्म्स इन्टरटेनमेंट के बनावल भोजपुरी फिल्म “फौजी” के खास स्क्रीनिंग करावल गइल. फिल्म के खास कलाकारन में नवोदित अभिनेता शिवम तिवारी, रानी चटर्जी, मनोज टाइगर, विनय बिहारी, प्रिया शर्मा, सधीर दलवी, माया यादव, दीपकपूरा पढ़ीं…\nहालही में मुंबई के गोरेगाँव पश्चिम में साउण्ड एण्ड विजन स्टूडियो में संगीत निर्देशक अभिजीत झा के निर्देशन में गाना रिकार्ड करवा के भोजपुरी फिल्म “हमार वचन” के संगीतमय शूरुआत करावल गइल. फिल्म में आठ गो गाना बाड़ी सँ जवना के अनुराधा सिंह, अनुप्रिया, धनंजय कुमार आजाद, नीलेश अकेला, गुलाबपूरा पढ़ीं…\n“करे केहू भरे केहू”. पुरान कहावत हऽ अब एकर टटका उदाहरण सामने आइल बा. घोटाला करे वालन के त पता ना का होई बाकिर आम आदमी के मोबाइल पर बतियावल जरुरे महँग होखे जा रहल बा. “खेत खइलसि गदहा, मार खइलसि जोलहा” वाला हाल बा. बाकिर हमनी के हाल तपूरा पढ़ीं…\n– जयंती पांडेय चौदह फरवरी सामने आ गइल बा. टेलीविजन पर ए घरी अभिये से “वेलेंटाइण डे” के ढेर परचार होखे लागल बा. केहू अपना वेलेंटाइन के हीरा के अँगूठी देबे के राय देता, त केहू सोना के हार, जेवर त केहू स्टाइलिस्ट घड़ी. केहू केहू त सुखले कागज परपूरा पढ़ीं…\nRajiv Dinkar has only two Bhojpuri films to his credit, “Laat Sahab” and “Balidaan”. But the success of both these films have overnight made Rajiv Dinakarahot cake in Bhojpuri cinema industry. Starting his career asachoreographer Rajeev Dinkar later graduated to acting. He has taken the clappingsपूरा पढ़ीं…\nBhojpuri film “The Great Hero Heeralal” has claimed its deserved success in Bihar and did good business in all the 35 cinema halls it was released. Pankaj Kesri has once again won the love and admiration of the viewers. Monalisa is giving him company in the film. Pankaj Kesri isपूरा पढ़ीं…\nSpecial screening of Bhojpuri film “Fauzi” produced under the banner of D.S.Films Entertainment was held recently at Movie Lab, Goregaon West in the gracious presence of Udit Narayan, Kumar Anna, K.Ramji Singh, and Ajay Singh. The star cast of the film includes Shivam Tiwari, Rani Chatterjee, Manoj Tiger, Vinay Bihari,पूरा पढ़ीं…\nA Bhojpuri film “Humar Vachan” was recently launched at Sound & Vision, Goregaon with the recording ofasong under the musical direction of Abhijeet Jha. Singers of its eight songs include Anuradha Singh, Anupriya, Dhananjay Kumar Azad, Nilesh Akela, Gulab Yadav, and Abhijeet Jha too. Pappu Sharma is theपूरा पढ़ीं…\nइतिहास बने जा रहल बा भोजपुरी सिनेमा में\nएकही फिल्म में चाचा भतीजा के प्रस्तुत करत भोजपुरी फिल्म “सामने वाली से नैना चार हो गइल” में चाचा भतीजा के एकही साथ नायक का रुप में पेश करि के एगो इतिहास बनावे जा रहल बाड़न मशहूर फिल्मकार रमेश नैयर. फिल्म में एह चाचा भतीजा का साथ नायिका का तौरपूरा पढ़ीं…


पचास गो बिआह एके शामियाना तर – टटका खबर\nपचास गो बिआह एके शामियाना तर\nसिवान में पिछला सोमार का दिने पचास गो जोड़ा के बिआह राजेन्द्र स्टेडियम में करावल गइल. एह में देवरिया, सिवान, छपरा, आ गोपालगंज के कनिया दुलहा शामिल रहलें. सिवान में पहिला बेर अइसन आयोजन भइल. आयोजक रहलें दुर्गा प्रताप सिंह पप्पू. एह आयोजन में हिंदू बिआह पंडित जी करवलें त निकाह बाकायदा मुस्लिम कायदा से मौलवी.\nTags: सामुहिक बिआह, सिवान


आर्थिक घोटाला के आरोपी पी चिदम्बरम 27 घंटा लुकाइल रहला का बाद आजु साँझ अचके कांग्रेस मुख्यालय पर सोझा भइलें. ओहिजा प्रेस बयान दिहला का बाद बिना कवनो सवाल के जवाब दिहले ऊ अपना घर ला रवाना हो गइलें. जब ले ईडी, सीबीआई के टीम ओहिजा चहुँपित पीचि अपना घर ला रवाना हो गइलें.\nपीचि के घरे चहुँपल ईडी, सीबीआई अधिकारियन के घर में घुसे ना दीहल गइल त सीबीआई के टीम छरदेवाल छरपि के भीतर गइलें. बाद में दिल्ली पुलिसो के बोलावल गइल, कांग्रेसी कार्यकर्ता ओहिजा जम के नारेबाजी कइलन बाकिर आखिरकार सीबीआई, ईडी के टीम पीचि के हिरासत में ले जाए में सफल हो गइल.\nअब एतना हंगामा का बाद अगर पीचि कहसु कि ऊ कानून माने वाला मनई हउवन त एह बाति पर हँसले भर जा सकेला. पता ना कानून के कवना पढ़ाई में पीचि के एह तरह के बरताव करे के सिखावल गइल रहुवे. लागत बा कि अपना बेवहार से अब ऊ अदालतो ला मुश्किल कर दिहले बाड़न कि ओहिजा उनुका आराम से जमानत मिल सको.\nहिरासत में ले लिहला का बाद अब शुक का दिने सुप्रीम कोर्ट में उनुका अगवढ़ जमानत के सुनवाई बेमतलब हो गइल बा. आ काल्हु उनुकर वकील लोग दिल्ली सेशन कोर्ट से जमानत के लड़ाई शुरु करीहें. तब ले पीचि कानून का गिरफ्त में बाड़न आ देश ला शरम के बाति बा कि अइसन आदमी कबो देश के गृह मंत्री रहुवे.


गाने-साने: जिया हो बिहार के लाला - Jiya ho bihal ke lala\nहोsss जिया हो बिहार के लाला, जिया तू हजार सालss\nजिया हो बिहार के लाला, जिया तू हजार साला\nजिया हो तू भोर-बवाला, जिया तू हजार साला\nजिया तू हजार..तनी नाची के..तनी गाई के..\nतनी नाची-गाई सबके मन बहलावss रे भैया!!\nतू माटी के लाल निराला, भैया-भैया-भैया!!\nतोहरा मन ही शान निराला, भैया-भैया-भैया!!\nतेरे पुरखे जिए अँधेरा, और तूने जना उजाला\nतेरे गोर पखारे गंगा, तेज से है आग झुलसता\nतेरे कंधे चढ़ के सूरज, आकाश में रोज पहुँचता\nअरे जियss तू होनहार...\nतनी घूम-घाम के.. तनी धूम-धाम से..\nतनी तान खींच के तानसेन कहलावs रे भैया!!\nतनी नाची-गाई सबके दिल बहलावss रे भैया!!\nतनी नीके-नीके बोल पे गीत सुनावs रे भैया!!\nतनी तीखे-तीखे ढोल पे ढोल बजावs रे भैया!!\nतनी झाल उठाके ताल से ताल मिलावs रे भैया!!\nतनी ढोलक बांधर मटका चम्मच लावs ए भैया!!\nतनी चन्दन-काठी चौका-माटी..\nतनी ओक्का-बोक्का तीन-तोडक्का गावs रे भैया!!\nतनी चन्दन-माटी चौका-काठी लावs रे भैया!!\nतनी सांस फूला के फूकत धूल उड़ावs रे भैया रे भैया!!\nतनी जान लड़ा के..तनी जान जला के गीतक तेल पिलावs रे भैया!!\nLyrics of "Jiya Ho Bihar Ke Lala" from Gangs of Wasseypur Movie\nPosted by PD at 10:46 AM\nLabels: Gangs of Wasseypur, Jiya ho bihal ke lala, PD\nशिवम् मिश्रा May 29, 2012 at 1:31 PM\n"जिया हो बिहार के लाला, जिया तू हजार साल"\nऔर क्या कहें ... ;-)\nशिवम् मिश्रा May 30, 2012 at 9:22 PM\nप्रवीण पाण्डेय May 29, 2012 at 9:18 PM\nवाह, जय हो..\nदेवेन्द्र पाण्डेय May 30, 2012 at 11:28 PM\nShiv August 20, 2017 at 12:05 AM\nजय हिंद जय बिहार\ndeveshkundan September 10, 2018 at 10:21 PM\nHum haien bihar ke laala\nUnknown March 19, 2019 at 9:42 AM\nvah badhiya tarj hai copy karna asan hai mere liye mai bhi singer hoon maine apni gayki me ek aor jordaar geet samil kar liya.. thanks.\nDr. S. P. Dorugade April 8, 2019 at 10:11 PM\nशुक्रिया भाई, बहुत बहुत शुक्रिया. मेरा पसंदीदा गीत है.\nDeeshu krishna July 21, 2020 at 12:56 PM\nमैंने हाल ही में ब्लॉगर ज्वाइन किया है आपसे निवेदन है कि आप मेरे ब्लॉग में आए उन्हें पढ़े aour मुझे सही दिशा निर्देश दे\nवो जो रखते थे हम इक हसरत-ए-तामीर सो है - *आज की सुबह ऐसे ही जब निकल पड़े थे ड्राइव पर - दिसम्बर की एक सुबह * आज महीनो बाद ब्लॉग पर वापस आना हुआ है. आखिरी पोस्ट इस ब्लॉग पर मार्च की थी, और तब से ...\nसुबह की चाय, सनराईज़ और तुम - सुबह की चाय, सनराईज़ और तुम पता है तीनो में कॉमन क्या है? तीनो बस पालक झपकते गुलाबी शाम की तरह सरक जाते हैं पलाश के फूलों से रंगे आसमान को को ठीक से निहार ल...\n🎞 Wie man Herunterladen 10 Cloverfield Lane 1080p - 🎬 123Films!Schauen 10 Cloverfield Lane On-line For Frei (2018) Stream Ganzer Film 💣 [image: Schauen 10 Cloverfield Lane On-line Streaming] 10 Cloverfie...


मनमोहन सरकार के भ्रष्टाचार मे वर्ल्ड चैम्पियन.बतवली सुषमा – टटका खबर\nमनमोहन सरकार के भ्रष्टाचार मे वर्ल्ड चैम्पियन.बतवली सुषमा\nरायपुर. 09 नवम्बर (वार्ता) भाजपा के बड़की नेता आ लोकसभा मे नेता विपक्ष सुषमा स्वराज कांग्रेस उपाध्यक्ष राहुल गांधी के आडे हाथ लेते कहली कि कवनो राज्य सरकार ना बलुक मनमोहन सरकारे भ्रष्टाचार मे वर्ल्ड चैम्पियन बिया.\nछत्तीसगढ के चुनावी दौरा प आइल सुषमा स्वराज कहली कि पिछला तीन साल में टूजी घोटाला, कोयला घोटाला, राष्ट्रमंडल खेल घोटाला जइसन अनेके घोटला पिछला घोटालन के सगरी रिकार्ड तूड़ दिहले बावे. काल्हु राहुल गाँधी रमन सिंह सरकार पर आरोप लगबले रहले त आज ओही पर पलटवार करत सुषमा कहली कि कवनो राज्य सरकार ना खुद मनमोहन सरकार वर्ल्ड चैम्पियन बिया भठियरपन के मामिला में.\nझीरम घाटी के नक्सल हमला मे मराइल स्वं नन्द कुमार पटेल के मुख्यमंत्री बनल तय होखे के बात राहुल कहले रहले त सुषमा कहली कि कांग्रेस केहू के मुख्यमंत्री उम्मीदवार बनाइत डा.रमन सिंह सभका पर भारी पडतन. भाजपा के का फरक पड़े के बा कि कांग्रेस केकरा के आपन मुख्यमंत्री उम्मीदवार बनावत बिया.\nTags: छत्तीसगढ़, सुषमा स्वराज


चाय-कॉफी - पूजा बहार - मैना: भोजपुरी साहित्य क उड़ान (Maina Bhojpuri Magazine)\nHome पूजा बहार चाय-कॉफी - पूजा बहार\nचाय-कॉफी - पूजा बहार\nदरवाजे के घंटी बाजल दरवाजा खुलल त पाहुन अन्दर अईलन। अभी एक दुसरा से हाल..चाल पूछे के नैतिकता चलते रहे कि बीचे में ही शर्मा जी आपन मेहरी के आवाज लगइलन अजी सुनतरू वर्मा जी आइलन बानी तनी चाय बिस्कुट ते इंतिज़ाम कर द।तनिये देर में चाय के ट्रेय में गरमागरम लबालबा भरल चाय ने सबके धियान आपन और आकर्षित कर लेहलस अउरी बेकारार चाय छलक के मुसकुरा के आपन मेहमान के सुवागत कइहलश। शर्मा जी मुस्कुरा के कप के चाय आगे बढ़ाईलन त वर्मा जी ने चरनी मुस्की\nदर्शाते हुए समकुचाते हुए कहलन नही सरकार भोरे से चार कप पेट के गोदाम में डाल चुकल बानी । अब अउर नाही ।शर्मा जी दोस्ताना अंदाज़ में कहलन अरे वर्मा जी एक कप हमरो साथ हो जाए !राउर भौजाई रउरा खाति स्पेशल अदरक..इलायची कूंट के चाय में डलले बाडी रउरा अइसे ही मना ना करी जी।आखिरकार शर्मा जी ने अापन चहिते दोस्त के बात मान ले लन अउर अनमना ढंग से चाय के पियाली पकड़ के पिये लागलन अउर पकड़ते भी त काहे ना इ चाय चीज़े अइसन बा ।सुबह उठी त पलंगड़ी पे बेड टी ,नाश्ता पानी के बाद अगर चाय ना पिहनि त दिन के शुरुवात आधा अधुरा अउर बुझल..बुझल लागेला ।अगर हाथ में पेपर होखे आ बीच-बीच में चाय के चुस्की होखे त मजा आ जाला । मने कि चाय के चुस्की के बिना ना त टी.बी के प्रोग्राम देखे में रोमांच आला अउर ना ही कुछ पढ़े में धियान केंद्रित होखेला ।अगर घर में मेहमान आयेल अउरी दुनिया भर के वैरायटी खिलइनी पिलइनी पर चाय ना पिलइनी त असमाजिक होखे के रउरा पर लेबलो चिपक सकेला ।खाना खाए के बाद ,काम में मन लगाए खाति या काम करते करते थकावट उतारे खाति ,या कोनो किसीम के परेशानी से टेंशन के परेशान होखी त बस एक कप चाय मिल जाए त फ़िर का कहे के ! अगर हम साफ़ अउरी साधारण भाषा में कहे के चाही त जेतना बार हम पानी के अमृत ग्लास दिन भर में ना पकड़त होखेम ओकरा से बेसी विषैला कप से भरल चाय के घुन्ट गला से नीचे गटकाउत होखेम ।\nकुछ लोग त अापन कब्ज से परेशान होकर सुबह..सुबह मोशन आवे खाति चाय के रामबाण समझेलन पर इ हमार बहुते बड़का गलतफ़हमी ह । काहे से कि ई मोशन चाय के वज़ह से ना चाय के गरम पानी की वज़ह से होखेला ।\nजब तक हमनी के चाय, कॉफी के चुस्की लिहिला तबे तक हमनी के अपना के उत्तेजित अउर एनर्जी से अपना के भरपूर महसुस करिला ।पर ,लेकिन ,किंतु ,परन्तु जबतक पियला पर पियाला हमनी के पीते रहिला तभे तक हमनी के धियान काम में लगा रहेला ई हमनी के मुर्खतापूर्ण गलत अवधारणा बना रखेले बानी के चाय पीए से हमनी के एनर्जी पावर बढ़ेला ।हमनी के पूरान शक्ति के क्षणिक भर के खाति उत्तेजित हो जला त हमनी के लागेला कि चाय पीएं से जोश ताकत और स्फूर्ति पैदा होखेला ।\nचाय में दूगो पदार्थ (1)टेनिन और (2)कहवाइन विषैले पदार्थ मुख्यतः पावे जाला।चाय पीते समय हम सभनी के ऐगो कसावहट भरल सुवाद महसुस भइल होइ उहे टेनिन होला ।\nवैसे त चाय के सेवन हमनी के स्वास्थ के प्रति अनगिनत दुष्प्रभाव पइदा करेला ।\nसर्वप्रथम चाय कॉफी पीए से पाचनशक्ति के हनन होखेला।गैस ,खट्टी ड्खार ,भूख ना लगना अपच ,बदहज़मी अउर भी बहुते सारी व्याधियां अग्रसित करे में चाय के बहुत बडका योगदान होला ।भले ही चाय क्षण भर के लिए जोश भर देला पर कुछ पल खातिर उत्तेजित कर देवेला पर अगले ही पल हमनी के निर्बलता अउरी कमजोरी महसुस होखे लागेला ।\nहमनी के एक अउर गलत भ्रान्ति पालले बानी कि चाय पीए से सिर के दर्द ठीक हो जाता है पर वास्तविकता इ बिल्कुल ना ह ।\nअगर हमनी के सही तरीका से देखी अउरी ऐ पर मंथन करी त ह पाएम कि चाय और विभिन्न नशीली पदार्थों में एकदमे एक ही समानता होला । इ भी अन्य नशीली पदार्थों के जइसन सुवास्थ अउर जीवन दोनो के खाति हानिकारक होला ।एक बेर अगर हमनी के शरीर के अगर एकर आदत लग गएल अउरी समय..समय पर हमनी के पियाला पर पियाला ना गटकइनी त सिर में दर्द ,थकान ,अंग भारी..भारी लागेला अउरी साथ..साथ चाय के नही पी पावे के कारण हमनी के कोनो कार्य में मन नही लागेला त हमनी के लागेला चाय तन अउर मन के खाति औषधी ह ।\nअगर हम गौरतलब देखी त शराब या ड्रग्स और चाय एक ही प्रकार का धीमी गति से मारे वाला एगो सस्ता अउरी दुसरका महँगा ज़हर है ।शराब पी के हमनी के लागेला के ग़म भुल के सुता देला पर चाय ठीक विपरीत हमनी के निन्द्र के हरलेवेला।यदि चाय में कहवाइन का अंश ज्यादा होई त मन मिचलाने लगी,चक्कर आवे लगी अउर कबो..कबो मनुष्य बेहोश भी होला।अधिक तेज काली काली विष से भरल चाय पीएं से इंसान मर भी सकेला ।हमनी भारत देश के नामी डॉक्टर आदरणीय गोपाल भास्कर जी कहेलन कि हमनी के ज्ञान इंद्रियों पर चाय जइसन विष के बहुत हानिकारक प्रभाव पड़ेला ।लकवा ,बहरापन जइसन जीवन के नरक बनावे वाला रोग भी हो सकेला ।इ विष के लगातार सेवन से गठिया आदि वात रोगॊ हमनी के शरीर के धर सकेला ।\nचाय ,कॉफी का सेवन ठंडा मुल्क आ ठंडा जगह के लोग सेवन करेलन त समझ में आवेला पर हमनी के देश के जलवायु गरम बा इहाँ पे चाय के एतना माँग अउर लोकप्रियता हमर समझ से परे बा।चाय पीना और पिलाना इ हमनी के देश के ना त सभ्यता ह ना ही संस्कृति अउर ना ही हमनी के देश के प्रचलन ।चाय त विदेशी चोचला ह अँगरेजन भारत क त आज़ाद कर देहलख पर जाते..जाते चाय के झुनझुना थमा देहलख । चाय के पौधा के उत्पन्न भारत में पहली बेर सन् 1834 में अंग्रेज सरकार के द्वारा व्यापारिक पैमाने पर करल गइल रहल।\nसन् 1350 में चाय पीए के परम्परा के पहिला उल्लेख मिलेला ।सन् 1610 में डच व्यापारी चीन से चाय युरोप ले गइल अउर व्यापार के लिए धीरे..धीरे एेकर लोकप्रियता सारी दुनिया में छा गइल ।बड़ा ही रोचक तथ्य इहो बा कि\nविश्व में चाय के उत्पादन में भारत के पहिला स्थान बा।विश्व उत्पादन के 27% और विश्व में निर्यात के 11% भारत से प्राप्त होखेला ।\nजाने कइसे अउर कब इ सब देश के जइसन हमनी के भारत देश के\nसबसे मनपसंदीदा पेय बन गइल ।आज़ु हमनी के समाज में ई एतना लोकप्रिय हो गइल बा कि एकरा कद सब उमिर सब तबका के लोग बच्चा होखे चाहे बुढावा , मेहरारू होखे के मर्दाना ,गरीब होखे के अमीर सबे एकरा के अत्याधिक पसंद करेला ।\nआज़ के मॉडर्न सभ्य समाज के\nमनपसंदीदा मादक पेय हमनी के जीवन पर इतना हावी बा कि चाय अउर कॉफी पीना अउरी पिलाना औपचारिकता समझल जाला । लगभग हम सभी के एकर स्वास्थ से जुड़ल हानि के बारे में पता बा फिर भी जाने काहे हमनी ते जानते हुए भी इ मीठी अउरी धीमी गति से मारे वाला विषपान के अापन जीवन के अमृतपान समझिला अउर अपने बहुमूल्यवान जीवन के साथ खेलवाड.करिला ???????\nनाम: पूजा गुप्ता\nगृहणी, कवयत्री, रेडियो जाकी, एंकर


बिहार में बम्पर ओपनिंग लिहलसि विराज भट्ट के ‘तू ही तो मेरी जान है राधा’ – Anjoria\nसिनेमा भोजपुरी के एक्शन सितारा विराज भट्ट अभिनीत फिलिम ‘तू ही तो मेरी जान है राधा’ बिहार में धमाकेदार तरीका से रिलीज भइल बा. भीड़ अइसन कि देखते देखत हाउस फुल के बोर्ड टँगा जात रहे सिनेमाघरन पर. फिलिम देख के निकलत दर्शक विराज भट्ट के जमके सराहत रहलें.\nजान जाईं कि बॉक्स ऑफिस पर ‘दामिनी’, ‘दाग’, ‘दिलजले’, ‘दुश्मनी’, ‘बारूद’, ‘जानवर’, ‘मर्द तांगेवाला’, ‘हिम्मतवाला’ जइसन सुपर हिट फिलिम दे चुकल विराज भटट के पूरा धेयान अब आवे वाली फिलिमन पर लागल बा जवना में ‘ई कईसन प्रथा’, ‘विराज तड़ीपार’, ‘कसम वर्दी के’ बाड़ी सँ.\n‘तू ही तो मेरी जान है राधा’ के निर्माण आ निर्देशन रमाकांत प्रसाद कइले बाड़न जे एहसे पहिलहू विराज भट्ट के साथ नौ गो हिट पर हिट फिलिम दिहले बाड़न. निर्देशक आ हीरो के इ जोड़ी दस गो फिलिम कइले बा आ सगरी हिट भइली सँ.


फिक्स पगार ना केस नु स्टेटस जानो | EduMaterials फिक्स पगार ना केस नु स्टेटस जानो - EduMaterials\nHome / Without Label / फिक्स पगार ना केस नु स्टेटस जानो\nफिक्स पगार ना केस नु स्टेटस जानो\nFix pay case Slp no. 14124-14125/2012 is on Sr.No. 22 on this Tuesday, 23/02/2016\nBHAVESH PCHOTHANI February 21, 2016 Komentar


करुनाकर रमायन : बालकाण्ड (२२ वाँ किस्त) - JaiBhojpuri.com\nकरुनाकर रमायन : बालकाण्ड (२२ वाँ किस्त)\nPosted by Vratraj Dubey 'Vikal' on July 23, 2012 at 8:30pm\nबालकाण्ड (२२ वाँ किस्त)\nचौपाई- सुन गिरिजा के अमरित बानी। सीता के मुँह चमकल पानी।। भवन पहुँचली सुख सरिआवत। गौरी के गुनवा के गावत।। राम लखन फुलवा ले गइले। मुनि आसन लग जा के धइले।। कहलें रघुवर सजी सुना के। पवलें जे बगिया में जाके।। सुन के बिना कपट के बानी। हरसित हो गइले मुनि ग्यानी।। दूनू मिल गुरु के नहववले। पूजा के साधन सरिअवले।। मुनि जी विधिवत पूजा कइले। विधि के सब विधान मन धइले।। पूजा खतमा के ऊ कहले। दूनू के ई अग्या दहले।। हाली सब करवा खतमा के। नगर देख आवऽ जा जाके।। गुरु के अग्या माथे धइले। देखे नगर कुँअर तब गइले।।\nदोहा- मन में भरल उछाह बड़, पग में लागल पाँख। भरल पुरल लागत रहें, उत्सुकता से आँख।।१९५।।\nचौपाई- घुसले दूनू बीचे नगरी। चढ़ली नार झरोखा झंझरी।। रूप देख अइसन हरसइली। सब आपन सुध-बुध खो गइली।। देखत साँवर गोर बदनवा। सबके मन के भइल हरनवा।। देंखे नारी बान्ह झुमट्टा। कहीं देंह बा कहीं दुपट्टा।। देखेला सोभा मुँहवा के। फेंकेली माथे फुलवा के।। माथे लागे फुलवा जाके। उचक-उचक तब दूनू ताके।। हो निहाल सब नार निहारें। गिरे पलक ना अँखिया हारे।। डेग-डेग पर बलि-बलि जाली। मन छउके बन सरहज साली।। करे राम के सभे सरहना। राजा जी जो मनते कहना।। अपन परनवा वापस लेते। इनहीं के सीता दे देते।।\nदोहा- जोड़ी लउकत ठीक बा, उर में उठे विचार। माई से मिनती करें, पुरा करा दऽ कार।।१९६।।\nचौपाई- हो-हो के रुपवा के बस में। करें नार चरचा आपस में।। लउके रूप कहीं ना अइसन। ई दूनू लउके ले जइसन।। देवो दानो गंधरबो में। लोगन में अरबों खरबों में।। केहू ना अइसन लउकेला। जे पँजरा में बइठ सकेला।। देखत पाप हटेला मन के। रूप लगे दिअना दरसन के।। जवन राह से ई गुजरेले। छापर ओपर लोग परेले।। सभकर आपन कार भुलाइल। दउरें छोड़त पीअल-खाइल।। राहे-राहे लागल मेला। टहलत जालें बीर बधेला।। जे देखे से करे बड़ाई। धन-धन बा इनके सुनराई।। चुम्मक अइसन खींचत जाता। जूटल जाता अदभुत नाता।।\nदोहा- धन माई बपसी हवें, धन नगरी के लोग। धन-धन इनके दरस बा, जहाँ भुले सब भोग।।१९७क।। धन-धन ई अँखिया भइल, इनके रूप निहार। इनके जे कनिया बनी, धन होई ऊ नार।।१९७ख।।\nचौपाई- राम लखन दू सुग्घर भाई। घुम-घुम देखे नगर निकाई।। सुन्नर-सुन्नर महल अटारी। नीक-नीक सब लउकें नारी।। नीक सुभाव नीक व्यवहारी। नीक लगे जइसे ससुरारी।। देखत हरस हिया में जागल। भारी नेह नगर से लागल।। ठाँव-ठाँव पर मनवा ठमके। गम-गम गम गम गलिया गमके।। चैके-चैके चहक चाँदनी। राहे-राहे राग रागिनी।। सुघराई के साज सजावल। अगर गंध से नगर लिपावल।। नयन-नेह के लगल बिछौना। सरधा के सब खेल खिलौना।। भाव भंगिमा के सब भोजन। लगे परोसल पन परयोजन।। परम प्रेम परवत के पानी। माटी के गुन पारस खानी।।\nदोहा- आकरसन के खान सब, पहुनाई के पूँज। सरधा के सुर में सनल, स्वागत के बा गूँज।।१९८क।। अइसन जहाँ सनेह बा, कइसे भला भुलाय। डेग विबस आगे बढ़े, मनवा लौटत जाय।।१९८ख।। भरे न दिलवा देख के, अँखिया नाहि अघाय। कइसे छोड़े नगर के, ई ना बात बुझाय।।१९८ग।।\nचौपाई- घूमत फिरत साँझ निअराइल। लौटे के तब बेरा आइल।। लौटे लगले दूनू भाई। छोड़त नगर लगे कठिनाई।। कवनो तरे लवट ऊ गइले। देख मुनी बड़ परसन भइले।। पुछले मुनि बतिया हरसा के। कथी-कथी पवलऽ हऽ जाके।। कहलें राम कहीं का गुरुवर। नगर बहुत ई बाटे सुग्घर।। कहे मान के सोभा ना बा। कथी कहीं कहँवा का-का बा।। फेरू जे जे पवले रहले। गुरु से सब फरिया के कहले।। सुनसुन के रघुवर के बतिया। कौसिक के फूलेला छतिया।। कहत नगर के अकथ कहानी। मुँहवा पर चमकेला पानी।। फेरू नित के नियम निभवले। तब बिस्तर पर देंह बढ़वले।।\nदोहा- सुबह बिछावन छोड़ के, सपरवले नित कार। जटा जूट सरिआइ के, भइले फेर तयार।।१९९।।\nचौपाई- तबले सतानंद जी अइले। मुनिवर से आ विनती कइले।। जग्य सुरू अब होखे जाता। वीर भूप सभे बिटोराता।। चल के आसन उहाँ लगाईं। लइको सबके लेले आईं।। सुनत बचन मन से हरसा के। कहलें कौसिक हाथ हिला के।। चलऽ राम आ गइल बुलावा। छूटी सब मन के पछतावा।। लछमन हो जा तुहूँ तयारी। देखे चलऽ तमासा भारी।। येतना सुनत गुरु के बानी। ललसा के लउकल अगुआनी।। झटपट सब तइयारी भइले। जगसाला के रहिया धइले।। आगे बिसवामीत बढ़ेले। पाछे लछमन राम चलेले।। गुरु के पाछे लउकें चेला। जइसे होखें बाघ-बघेला।।\nदोहा- धरम-करम सब नियम के, धइले होखे पाछ। बढ़त विजय के राह पर, खिलले सभकर बाँछ।।२००क।। भगती ग्यान समेट के, जस बैरागी जाय। राम लखन के सँघे तस, कौसिक रूप सुहाय।।२००ख।।\nचौपाई- आगे देखऽ बढ़ल कहानी। ध्यान लगा के सुनऽ भवानी।। जगसाला के रहे तयारी। जूटल रहलें जोधा भारी।। बहुत दूर ले लउके घेरा। वीर रहें सब डरले डेरा।। बीचे धनुहा रहे धराइल। लोग सजी लउकें अगुताइल।। देखे खातिर येकर लीला। बइठक्का सब रहे रँगीला।। येक ओर सब नगर निवासी। येक ओर सब दास अउ दासी।। येक ओर परिवार जनक के। आसन सबके रहे कनक के।। अलगे-अलगे नर अरु नारी। अलगे बइठल सब दरबारी।। गुरु मंतीरी पंडित सँघवा। राजा रहले येक अलँगवा।। येगो रहे मंच कुछ ऊँचा। लउके जहँ से खेल समूचा।।\nदोहा- सजल रहे दुलहिन निअर, बग-बग बरे अँजोर।। देखत जवना मंच के, नाच उठे मन मोर।।२०१।।\nचौपाई- उँहवा रहली जनक दुलारी। सखिअन सँघ उनके महतारी।। येगो मंच ऊँच कुछ आगे। अबहिन खाली-खाली लागे।। चढ़ल झरोखन पर कुछ नारी। दूरे से देखे तइयारी।। नजर सभे धनुहा पर डारे। फेरू सीता ओर निहारे।। का होई कुछ थाह न लागे। रह-रह मन में चिन्ता जागे।। मने-मने सब करे मनौती। भाखेला सब लोग भखौती।। राम लखन जब उहँवा गइले। देखत सबके जिया जुड़इले।। रूप देख के छूटे छक्का। मुदइन के मारेला हक्का।। संत देख के हरसित भइले। दुरजन के मनवा दुखितइले।। कपटी लगले मुँह लुकवावे। दिन मलकोकन के ना भावे।।\nदोहा- वीरन के बलवा घटे, डर से कपसल जाँय। जस बघवा के देख के, हरना-दल घबड़ाय।।२०२।।\nचौपाई- नगर निवासी देख अघइले। लागे मनसा पूरा भइले।। देख-देख राजा हरसाले। फेरू चिन्ता में बुड़ जाले।। करवा जबले पुरा न होले। तबले चिन्ता मन में डोले।। सखिअन में सरधा बा जागल। मन में मलछे चिन्ता लागल।। देखत रूप सुनयना माई। सोचे लगली मन पछताई।। बड़ा भाग होई अब जेकर। ई बरवा बन पइहें सेकर।। वर तऽ बढ़िया लउकऽ ताड़े। परन परल बा आके आड़े।। धनुहा बड़ा कठोर लगेला। बल के कठिन परीछा लेला।। बड़ा कठिन बा जवन उठावल। कइसे सपरी डोर चढ़ावल।। बबुआ में लउके लइकाई। डोरी इनसे चढ़ ना पाई।।\nदोहा- रूप कमलदल से बनल, देंह लगे सुकवार। कारज लउकत कठिन बा, कइसे लागी पार।।२०३क।। देखे सीता राम के, ले मन में अनुराग। गौरी से विनती करें, तहरे हाथे भाग।।२०३ख।। चढे़ राम जब मंच पर, लउकें सुरुज समान। भकजोन्हिन के भीर में, जइसे सुखद बिहान।।२०३ग।।\nTags: Bhojpuri, Karunakar, Ramayan, करुनाकर, भोजपुरी, महाकाव्य, रमायन, विकल, व्रतराज Like 18 members like this\nComment by Manoj Kumar on July 23, 2012 at 11:04pm गुरु जी गोड लाग तानी.\nअद्भुत वर्णन... बालकांड के ई मधुरम प्रसंग बार-बार पठनीय बा. देखे सीता राम के, ले मन में अनुराग।गौरी से विनती करें, तहरे हाथे भाग।।२०३ख।।चढे़ राम जब मंच पर, लउकें सुरुज समान।भकजोन्हिन के भीर में, जइसे सुखद बिहान।।२०३ग।।\nअगिला किस्त के इंतजार रही...\nजय भोजपुरी! Comment by Rajeev Mishra "राजीव भोजपुरिया" on July 24, 2012 at 11:52am गुरु जी के चरण शापर्ष प्रशंसा कईल सुरुज के दिया देखावल जइसन बा बहुते सुनर भोजपुरी में भविष्य में रामायण पढाई इ बहुत नीमन होई कोटि कोटि नमन बा रौवा के !\nजय भोजपुरी जिहिं जा भोजपुरी ! Comment by नबीन भोजपुरिया ( NB ) on July 24, 2012 at 8:35pm गुरुजी प्रनाम आ जय भोजपुरी\nकरुनाकर रमायन के करुना मे मन डुबल संवसे देहि नहाईल बिआ , हम अब एह ले बेसी का कही बस हम करुनाकर के आनन्द लेत बानी ।


भोजपुरी फिलिमन ला सेंसर बोर्ड बिहार मे बनावे के माँग कइली वैष्णवी – Anjoria\nभोजपुरी फिलिमन ला सेंसर बोर्ड बिहार मे बनावे के माँग कइली वैष्णवी\nभोजपुरी सिनेमा के अभिनेत्री आ छपरा के मूल निवासी वैष्णवी भारत सरकार से माँग कइले बाड़ी कि भोजपुरी सिनेमा सेंसर करे के अधिकार बिहार प्रदेश के दीहल जाव.\nवैषणवी के कहना बा कि बाकी इलाकाई भाषा के फिलिमन ला सेंसर बोर्ड संबंधित राज्य मे बनावल गइल बा जबकि भोजपुरी फिलिम के सेंसर अबहियों दिल्ली से कइल जात बा. चूंकि गैर भोजपुरी भाषी भोजपुरी भाषा ठीक से जान समुझ ना सकसु एहसे भोजपुरी फिलिमन में फूहड़ संवाद के रोकल नइखे जा पावत. कहली कि गैर भोजपुरी भाषा भोजपुरी भाषा आ संस्कार के हिफाजत ना कर सकसु.\nकेन्द्रीय सूचना प्रसारण मंत्री मनीष तिवारी के लिखल चिट्ठी मे वैष्णवी लिखले बाड़ी कि आजु का दिन में बिहार भोजपुरी फिलिमन के बड़हन बाजार बन के उभरल बा आ एहिजा के करोड़ो भोजपुरियन के इच्छा के सम्मान करत भोजपुरी फिलिमन ला सेंसेर बोर्ड बिहारे में बनावल जाव.\n(वैष्णवी के ट्वीट से)\nPrevious Post: साजन की बाहो में के शूटिंग\nNext Post: हँसऽ भा रोवऽ सचाई इहे बा कि …\nBhojpuri ke chhanal bahut jaroori ba nahi ta Bhojpuri sahitya ke Balatkar ho rahal ba sab ke aage aaweke chanhi bhayiji …..\nBilkul sahi bat ba vaishnavi g bahut achha kam kaile bani


नेताजी त ना सेंक पवले रोटी – Anjoria\nअबहीं हाले में जवन चुनाव खतम भइल ओकरा खातिर नेताजी गांवे आइल रहले. गांव में लस्टमानंद समझवले – ‘नेता जी, हालत के चूल्हा पर राजनीति के रोटी मत सेंकऽ’. ऊ जिद करे लगले, ना हो हम त रोटी सेंकबे करब. उनका समझावल गइल कि भले समय के तावा पर रोटी सेंकत होखब लेकिन सांच के रोटी सेंकल आ तावा पर से फुला के उतारल बड़ा कठिन काम बा. तहरा बस के रोग नइखे. मानऽ कि गैस महंग हो गइल बा पर अतनो ना कि तू लकड़ी गोइठा पर रोटी सेंके लागऽ.\nनेता जी के मन ई आइडिया जम गइल. सोचे लगले कि जे ऊ चूल्हा पर से रोटी जनता के सामने उतार दिहले त कहीं अइसन ना होखो कि सरकारी पर्टियो जनता के नजर से उतर जाउ. पारंपरिक उर्जा स्रोत जइसे लकड़ी-गोइठा के चूल्हा से रोटी उतारे खातिर जमीन से जुड़े के होई. उनका लस्टमानंद इयाद परवले कि तीस बरिस पहिले जब चुनाव जीत के गइले तबसे जमीन पर नइखन बइठल. अब अइसन डील डौल हो गइल बा कि जमीन पर बइठल मुश्किल हो गइल बा.\nरामचेला कहले, अरे नेता जी रोटी सेंके के काम भौजी क देस आ ऊ ओहिजा खड़ा खड़ा रोटी खा के देखा देस कि ई असली बा त ओहु से काम चल जाई. लेकिन भौजाई कवन ठीक बाड़ी. तीस बरिस पहिले रोटी सेंकले रहली तब से अब ले ना क पवली. अब जे मेहरारू विधान सभा के चुनाव लड़े के जोगाड़ में होई ऊ रोटी सेंके जाई!\nअब कहीं मोका हाथ से ना निकल जाउ इहे सोच के ऊ हरान रहले आ चक्कर में रहले कि रोटी सेंक लियाउ. ई विचार मन में आवते उनकर गाल फूल के तावा पर फूलल रोटी अस हो गइल.\nअतने में केहु बतावल कि ऊ जे लकड़ी गोइठा पर रोटी सेंकि लिहले त जनता के सामने एगो सस्ता विकल्प आ जाई आ महंगाई के आग के धाह कम लागी. सरकार चैन से बइठ जाई.\nअब नेता जी लवटि गइले. लस्टमानंद के गांव में चाहियो के रोटी ना सेंक पवले. अइसन पहिलका बेर भइल. आ नेता जी के अफसोस रहे कि ना बेसी त गांव से कवनो मेहरारू के पोल्हा भरमा के ले अइतीं त रोटी सेंके के काम त आइत.\nPrevious Post: टटको में टटका खबर :6अक्टूबर 2014, सोमार\nNext Post: टटको में टटका खबर :7अक्टूबर 2014, मंगल